Tantad Yann - Anjela Duval\n… Ya, ‘n em dromplan ket, henozh emañ noz an Tantad… sañset… sañset !\nAdlakaat a ra ar vaouez kozh an almanak en e blas war ur boentenn e-tal ar pre- nestr. Darbet eo dezhi kouezhañ o tont en-dro. Mezevelliñ ‘ra. N’eo ket mat he yec’hed tamm ebet ur pennad zo. Skuizh eo. Re galet eo bet ar vuhez eviti, brevet eo ha kozh a-raok an oad…\nTennañ ‘ra un toullad keuneudennoù eus ar c’houign keuneud, o lakaat bod ha bod dindan an trebez ma zo warnañ dour en ur gastelodenn vihan botin.\nNeuze ec’h azez er gador-vrec’h houarn livet e liv koaven, hag a oa hini he mamm en he c’hozhni, hag e krog da raskañ un toullad patatez nevez evit he lein.\nAr vicher-mañ na c’houlenn nemet un tammig ampartiz-dorn. Dieub a chom ar spered ha, ma n’emeur ket re brederiet, gouest da nijal du-mañ du-hont e gweno- dennoù an eñvor pe an hunvre.\nGwechall p’edo he buhez dirazi, he spered a gantree en ur bed faltazius, en un dazont ijinet ganti hervez he c’hoant hag hec’h anien : kestell er Spagn. Kestell el loar… arc’hant, enor, plijadur. Diskanet he deus ar vaouez kozh ha hiziv an deiz p’emañ al lodenn vrasañ eus he buhez ‘drek he c’hein, p’emañ pell amzer zo hec’h- unan-penn eo en tremened eo ez a da glask un elfenn dudi. En eñvorennoù he buga- leaj dreist-holl, an amzer binniget-se nemetañ disoursi er vuhez.\nDerc’hent Gouel Yann eo. Ken levezonet eo bet en he bugaleaj hag he yaouankiz gant marzh an tantadoù ma n’eo ket gouest da dremen hep soñjal bep bloaz d’ar mare-mañ en amzer evurus-se aet e-biou ken diseblant. Ar boazioù nevez o tont tamm-ha-tamm da gemer lec’h ar boazioù kozh. Boazioù nevez hiziv hag a vo kozh d’o zro warc’hoazh. Netra peurbadus er vuhez.\nTechet eo ar re gozh da gaout si e doareoù ar re yaouank. Ar pezh a dremene en o yaouankiz-int a oa kaer, ha mat, ha fur, ha dereat ha dudius memes tra. Peogwir int ‘oa yaouank, int ‘oa nevez, int a wele e diabarzh an traoù ar pezh a oa en o dia- barzh int : levenez ha gred.\nUnan eus darvoudoù plijusañ ar bloaz ‘oa ‘velkent an tantad, pe kentoc’h an tan- tadoù, rak da nebeutañ e veze daou, a-wechoù tri, tantad Yann an hini muiañ darempredet. Tantad Pêr ha tantad Gwir Sikour, an daou-mañ a degouezhe alies er memes deiz.\nNiverus ‘oa ar vugale er c’hontre ha niverus an tiegezhioù. Ur blasenn ‘oa e-kreiz ar gêriadenn, honnezh ‘oa lec’h an abadennoù, un doare park sportoù, pe liorzh boutin, liorzh hep bleuñv avat, met disheoliet ken brav gant derv, tilh ha faou.\nGwez kozh-Noe hag a roe ur freskadurezh dispar en hañv. Digompez ‘oa ar blasenn, un hent-karr he zreuze a-skizh a grec’h d’an traoñ, neuze ‘rae ur gildroenn verr evel ur spilhenn-vlev a hede al lezenn izelañ ‘vit tizhout an hentig don a gas d’an ti pellañ hag ivez d’ar stank ha d’ar feunteun. E lodenn an tu-traoñ ‘oa un dervenn vras-divent, he c’horf ‘oa berr ma taped aezet ar skourroù izelañ gant ar vrec’h astennet, ar brankoù ‘oa hir ha tev, kamm-digamm e-giz gwezigoù japanat bet mac’hagnet a-ratozh evit o harz da greskiñ.\nE-kreiz ar blasenn ‘oa un alez voulloù kompezet ha traezhet, ‘n ur penn ‘oa un der- venn ivez met hiroc’h he fust, warni ‘oa bet staget ur planken gant ur bern toulloù bihan hag ibilioù. Bez’ ‘oa an talbenn a servije da zerc’hel kont eus poentoù ar c’hoarierien voulloù. E tu ar c’hreisteiz ‘oa div dervenn all, unan vras kaer, eben un nebeud bihanoc’h. Hag e penn an traoñ ur faouenn gaer meurdezus. Ur faouenn all, hi brasoc’h c’hoazh ‘oa e traoñ ar blasenn. Homañ he doa un istor. Homañ ‘oa un doare monumant-hengoun. War he fust ‘oa kizellet un niver bras a anvioù gravet er bluskenn gant kontilli. Bugale o c’hoari alies, met ivez dreist-holl gant paotred yaouank. Paotred yaouank ar c’hontre o doa kemeret ar c’hiz da engraviñ o anv pe da vihanañ pennlizherenn o anv ha sifr o ganedigezh war ar wezenn gozh kent mont d’ober o servij soudard. Lod eus an anvioù ‘oa skrivet brav, lod a-boan lennapl, lod graet e-kreiz ur c’helc’h pe ur penn-marc’h. Ar re ‘oa graet pell zo ‘oa deut ledan ar merk, ar bluskenn a greske da heul ar wezenn.\nDoujañs o doa tud ar c’hontre evit ar faouenn-se, un tamm ‘oa evito ur wezenn sakr. Un doare maen-eñvor ivez rak meur a baotr yaouank ‘oa bet chomet du-hont war dachennoù brezel Bro-C’hall tra ma vane o anv gravet er wezenn. Bez’ ‘oa ivez tilh, ar re-mañ war a seblant a dlee bezañ yaouankoc’h, hogen kozh memes tra ha kostezet darn anezho gant an avel a c’hwezhe da vat war ar blasenn. Neizhioù piged ha brini ‘veze bep bloaz war ar gwez bras. Met ar grennarded troet-kenañ war an neizhioù a ranke mont hogozik hep gouzout d’o dilojañ. ‘Oa ket mat a lavare ar re gozh dispenn an neizhioù piged war an tilh a wareze al lojeiz eus an avelioù foll.\nHag ar vaouez kozh a soñje e c’hoarioù he bugaleaj war ar blasenn. Azezet ouzh troad an dervenn vras, gant he zamm kontellig troad ruz, e kalfiche kleierigoù- skouarn er mez kouezhet puilh war an douar, e tastume skudilli bihan koant d’ober asiedoù poupig, hag ar pionoù koad ken lufr ha ken skañv a c’hodelladoù pa veze darv an avaloù-derv.\nDindan ar faou e tastume kilvij da zebriñ. Arabat avat debriñ re a gilvij, se a ra poan-benn. Ya, gwelout a rae an dachenn evel pa vefe dec’h. Ha bevañ ‘rae hunvre he yaouankiz aet pell zo e-biou.\nPa dostae da Ouel Yann e save gred e bugale ar c’hontre, kaoz all ebet nemet kaoz an tantad, ha marc’h etrezo piv en dije serret ar muiañ a zanvez tan. Prizius ‘oa d’ar mare an danvez tan, arabat ‘oa kemer keuneud na koad eus ar bern da gas d’an tantad. Ur fagodenn lann pe valan da lakaat an tan da gregiñ ha goude se drez ha spern a forc’hadoù deut gant ar wazed.\nAr vugale o dije klasket a bep seurt traoù hag o berniet en a-raok war al lec’h : dic’harzhadur troc’het eus ar gwenodennoù, kozh stouvioù, spern kozh sec’h, drez, gargel, treuzoù kaol, krann raden, skourroù gwez bet torret gant an avelaj, hag all.\nKement den a deue d’an tantad a ranke degas kalz pe nebeut a danvez, zoken ar vugale yaouank a ranke dougen un tamm bod en o dorn, pe ‘veze graet sin da voutañ dezho o biz en tan…\nNag e oa plijus bezañ erru eus ar rumm kentañ, hag arvestiñ eus pep rumm o tegouezhout : paotred kozh un tamm re sammet a boze troad o forc’h en douar da ziskuizhañ o skoaz, krennarded, re hir troad o forc’h diouzh o ment hag o lakae da deukañ pa grogent da sevel ar blasenn, bugaligoù un dorn krog e dorn o mamm, o zamm bod ‘n o dorn all, ar vamm o tougen ur choukad balan sec’h.\nNa ken kasaus all bezañ tapet war-lerc’h ma veze dija bodet an dud ha krog an tan, an holl selloù war an dilerc’het. Koshañ ozhac’h ar vilajenn a enaoue an tan. Ar peurliesañ ne deue nemet pa veze degouezhet al lodenn vrasañ eus an dud.\nUn torchad plouz sec’h en e zorn hag e gorn bihan pri en e c’henoù e tiskenne war e nañ. Neuze ‘n ur deurel pled eus a belec’h e c’hwezhe an avel e tenne eus e c’ho- dell e voestad « chimik ». Pennglinañ ‘rae, enaouiñ e dorchad plouz, e lakaat dindan ur fagodenn lann pe valan e kostez ar c’houstell. An avel a c’hwezhe prim ar flamm, strakal ha strinkañ ‘rae ful : krog ‘oa an tantad.\nUn doare lid solanel edo, sioul e chome an dud ar momed kentañ, nemet ar vuga- ligoù ne vezent ket gouest da devel war o levenez dirak ar flammoù hir hag ar ful o strinkañ eus ar spern, youc’hal a rankent gant ar blijadur. Unan eus paotred an ti bras en doa kemeret ar boaz da saludiñ an tantadoù all, rak meur a dantad a veze gwelet diwar ar grec’henn, war veg e forc’h a lakae ar paotr ur fagodenn struj da gregiñ, neuze e save en aer hag a rae ganti un doare « rigodon ». Paotred eus an tan- tadoù pell a responte a-wechoù gant ar memes arvezioù. Ar vugale o dije mall da gontañ an tantadoù, sevel a raent war ar c’hleuz e penn uhelañ ar blasenn ma veze gwelet ac’hane teir pe beder barrouz pe da vihanañ lod anezho.\nGoude ‘veze lakaet dre voder ar struj en tan. Neuze e kroge an dud gant o c’haoz. Ar baotred gant kaoz ar c’hezeg, al labourioù, an amzer, ar marc’hadoù, ar foarioù. Brabañsiñ gant o ebeulien pe ebeulezed…\nAr merc’hed a gomze eus an darvoudoù, bev, marv, eured, badeziant, berzh mat ar vugale en arnodennoù. Ar vugale a c’hoarie, a cholorie, ar re vihanañ a c’hwerouze gant ar c’hoant kousket. Goude an tamm tremen prim-ha-prim war ar prederi pem- deziek, setu mare ar c’han ! Bugale a gane a-wechoù kanaouennoù skol. Neuze an dud yaouank sonioù eus ar c’hiz, sonioù « à succès » an ton hag ar pardon gante er bloaz-se, sonioù gallek ‘vel-just. Dont a ra e spered ar vaouez kozh tonioù brudet he yaouankiz : « Mon Paris », « Dolorosa » ha «L’Alhambra »… Bez’ ‘oa ‘velkent yaouankiz hag a dalc’he da ganañ brezhoneg, sonioù fentus evel « Gwilhaouig » ar mevel fin ‘oa deut a-benn da doganiñ e aotrou ha da dennañ pemp kant skoed leve digant an itron evit tevel war an dro.\nMouskanañ sioul a ra end-eeun ar plac’h kozh dezhi hec’h-unan :\nP’en deus an aotrou doganet Krial ha gouelañ ‘ra bepred Arsa, eme ‘n itron\nPetra ‘c’hoarvez de’z kalon ? O, Itron, ‘mezañ ma kredfen Lârout d’an aotrou e rafen O ‘me ‘n Itron ne ra ket se\nMe ‘ray dit pemp kant skoed leve.\nBez’ ‘oa ivez Mai hag a blije dezhi kanañ, ur vouezh raouliet ‘devoa hag ur stumm nay da ganañ, ar grennarded a rae goap a-drek he c’hein. Atav e kane ar memes son : « Pipi chevel ».\nNeuze, Gab kozh a groge gant gwerzioù keit hag un deiz hep bara. Gwerzioù amzer Napoleon. Lod a gave kaer, lod a gave oant kalz re hir. Darn a dec’he sioul- sibouron, darn a lâre ‘oa poent lâret ar pateroù abalamour da gas ar re vihan d’o gwele. Ya, pateroù ‘veze lâret, ar peurliesañ gant merc’h henañ an ti bras, gwezh ivez gant Anna ‘r C’hromm. Pa dichañse dezhi lezel da ziflipañ ur ger latin a-dreuz en De profundis, ar re yaouank a sac’he war ar respont gant a vougañ ‘raent o harz da c’hoarzhin, pe c’hoazh gant hennezh ne ouie koulz lâret respont ebet ‘met\n« skula skulorum ».\nEchu ar grasoù, pep tieg a zibabe un etev da gas gantañ, ur pennadig spern du o tivogediñ c’hoazh hag o fic’hañ evel un naer. Hennezh ‘veze lakaet en tan pa rae kurunoù start. Neuze pep hini a glaske e forc’h an eil o lavarout d’egile : « Ken arc’hoazh ha noz vat ! Echu ar pardon… »\nSiwazh ! Echu eo pell zo d’an tantadoù war ar blasenn gozh. Evit biken emichañs. E-pad ar brezel ‘oa bet difennet ober sklêrijenn ebet en noz. Ret ‘oa bet dilezel lid an tantadoù. E-pad ar brezel ivez ‘oa cheñchet tud en ti bras ar blasenn ‘oa lod eus ar feurm. An dud all n’hellent ket, hep asant ar feurmier mont d’ober tan war e goust. Ha neuze, ar blasenn, baradoz bugale ar vilajenn, ‘oa kemmet ivez. Diskaret ‘oa bet ar c’haerañ gwez gant ar perc’henn war zigarez diouer a c’hlaou. ‘Vel p’en divije ket kavet eñ a-walc’h a dorgosoù derv sec’h war e ugent, pe ouzhpenn, a feurmioù. Vandalerezh, ya, vandalerezh ‘oa diskar seurt gwez. Ken kozh ha ken kaer, testoù eus kement a zarvoudoù e-pad nouspet rummad tud.\nMemes tra ! a soñje ar vaouez kozh gant he daeroù tost da darzhañ. Memes tra ! Mont betek diskar gwezenn an eñvor ! Soñj he deus pegen mantret ‘oa bet ur vamm, kollet ganti he mab er brezel pa voe deut ar goaderien da ziskar ha da faoutiñ ar wezenn-faou ma oa kizellet enni ken brav anv he mab karet.\nEchu eo dezhi da beilhat he fatatez. Chom a ra he c’hontell en he dorn. Kollet en he soñjoù… Karout a rafe gwelout c’hoazh o tasorc’hiñ boazioù he yaouankiz ma ouie an dud ‘n em ziduañ onest ha fur hep foraniñ o gwenneien, hag a veze ken just ha dre se ken prizius.\nIjinañ ‘raent ‘bep seurt c’hoarioù dedennus ha digoust d’o yalc’h… Bremañ ? Bremañ ! Nemet redek bro gant kirri-tan da derriñ o gouzoug, hag e fell dezho arc’hant bras ha butun ha lapaj. Ha galleg ha saozneg a-leizh o c’horzailhenn, ha korolloù gouezidi. Ha kaoz all n’intentont nemet ar pezh a dishilh dezho o boest sonerezh… Ar bed, emezi, o vont war he genoù. Darbet ‘oa dezhi ivez kouezhañ war he genoù pa savas diwar he c’hador da lakaat lein war an tan. A-dal ma paouez da vale eo morzet raktal gant ar remm.\n« Prest eo lein ? a c’houlenn ur paotrig o tont en ti.\n— A, te zo aze Herve ?\n— Ya, gwelet am boa Alan ha Pêr dec’h da noz. Akord int ‘vefe graet un tantad emberr, ma teufec’h ?\n— Ya, met pelec’h ‘ta ?\n— E traoñ an hent kozh zo ur bern struz troc’het, war ar blaenenn vihan a hont e- kichen ho park ez eus ur plas brav ha didañjur.\n— Itronezed ar vilin zo aze an deizioù-mañ, laouen e vint sur o kaout un tantad en o c’hontre nevez. Ret ‘vo dit Herve mont da lavarout dezho… »\nDaoust, a soñje ar vaouez kozh, hag-eñ ne bec’han ket o tegemer estrenien ‘n hor c’helc’h. Nann, goude tout n’int ket eus gouenn ar mac’her. Ha neuze gant ‘bep seurt koad eo ret ober tan, pa vez c’hoant da zasorc’hiñ un tantad.\n21 a viz Mezheven 1965


Pajenn:Le Gonidec - Bibl Santel pe Levr ar Skritur Sakr, eil levr.djvu/188 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/188\npemzékved deiz eûz ar mîz, é teûaz gér ann Aotrou d’in, ô lavarout :\n18. Mâb dén, kân eur ganaouen kan̄vaouuz diwar-benn holl bobl ann Éjipt ; ha distol hi hé-unan, hî ha merc’hed ar brôadou ar ré gréva, enn douar ann izéla, gan̄d ar ré a ziskenn er poull.\n19. É pétra oud-dé kaéroc’h ? Diskenn, ha kousk gan̄d ar ré-zienwadet.\n20. Kouéza a rain̄t dindân ar c’hlézé é-kreiz ar ré lazet : rôed eo ar c’hlézé, distaolet é vézô-hî, hag hé holl boblou.\n21. Ar ré c’halloudusa é-touez ar ré gré a gomzô gan̄t-hi eûz a greiz ann ifern, hî péré a zô bét diskennet gan̄d hô skoazellerien, hag a zô marô dienwad, goudé béza bét lazet gan̄d ar c’hlézé.\n22. Énô éma Assor, hag hé holl bobl ; hé vésiou a zô war hé drô ; holl in̄t bét lazet, holl in̄t bét kouézet dindân ar c’hlézé.\n23. Rôet eo bét d’ézhô bésiou é gwéled ar poull ; hag hé holl bobl a zô enn-drô d’hé véz ; hî holl péré a zô bét lazet, péré a zô bét kouézet dindân ar c’hlézé, goudé béza bét taolet ar spoun̄t gwéc’hall é douar ar ré véô.\n24. Énô éma Élam, hag hé holl bobl enn-drô d’hé véz ; hî holl péré a zô bét lazet, hag a zô bét kouézet dindân ar c’hlézé ; hî péré a zô diskennet dienwad é gwéled ann douar, hî péré hô deûz taolet ar spoun̄t é douar ar ré véô, hag hô deûz douget hô dismégañs gan̄d ar ré a ziskenn é gwéled ar poull.\n25. É-kreiz ar ré lazet hô deûz lékéat hé wélé, é-touez hé holl boblou ; hé vésiou a zô enn-drô d’ézhan̄. Ar ré-zé holl a zô dienwadet hag a zô bet lazet gan̄d ar c’hlézé ; ô véza m’hô dôa taolet ar spoun̄t é douar ar ré véô ; hag hî hô deûz douget hô dismégan̄s gan̄d ar ré a ziskenn é gwéled ar poull ; é-kreiz ar ré lazet in̄t bét lékéat.\n26. Énô éma Mosoc’h ha Tubal, hag hé holl bobl ; hé vésiou a zô enn-drô d’ézhan̄. Ar ré-zé holl a zô dienwadet, a zô bét lazet hag a zô bét kouézet dindân ar c’hlézé ; ô véza ma hô dôa taolet ar spoun̄t é douar ar ré véô.\n27. Na gouskin̄t két gan̄d ar ré galounek, péré a zô bét kouézet hag hî dienwadet, péré a zô diskennet d’ann ifern gan̄d hô armou, hag hô deûz lékéat hô c’hlézéier dindân hô fennou ; hô fallagriézou a zô éat enn hô eskern, ô véza ma in̄t bét spoun̄t ar re gré é douar ar ré véô.\n28. Té éta a vézô brévet é-kreiz ar ré-zienwadet, hag a gouskô gan̄d ar ré a zô bét lazet gan̄d ar c’hlézé.\n29. Énô éma ann Iduméa hag hé rouéed, hag hé holl zuged, péré a zô bét lékéat gan̄t hô holl armé é-touez ar ré a zô bét lazet gan̄d ar c’hlézé ; hag hî a zô kousket gan̄d ar ré-zienwadet, ha gan̄d ar ré a ziskenn é gwéled ar poull.\n30. Énô éma holl brin̄sed ann han̄ter-nôz, hag ann holl wénaérien, péré a zô bét kaset gan̄d ar ré a zô bét lazet, hag hi spoun̄tet-brâs, ha leûn a véz enn hô ners ; kousket in̄t dienwad é-touez ar ré a zô bét lazet gan̄d ar chlézé, ha douget hô deûz hô dismégan̄s gan̄d ar ré a ziskenn é gwéled ar poull.\n31. Faraon en deûz hô gwélet, hag a zô bét dizoaniet gan̄d al lôd brâz eûz hé bobl a zô bét lazet gan̄d ar c’hlezé. Faraon hag hé holl armé, émé ann Aotrou Doué :\n32. Râk rôet em eûz va heûz é douar ar ré véô ; hag hén̄ a zô bét kousket é-kreiz ar ré-zienwadet, gan̄d ar ré a zô bét lazet gan̄d ar c’hlézé, da lavaroud eo, Faraon hag hé holl bobl, émé ann Aotrou Doué.\nAnn Aotrou na c’houlenn két koll tî Israel, hôgen hé zistrô oud Doué.\n2. Mâb dén, komz out bugalé da bobl, ha lavar d’ézhô : P’am bézô digaset ar c’hlézé war eur vrô, ha pa en dévézô kéméret pobl ar vrô-zé eunn\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/188&oldid=163642 »\nKemmoù diwezhañ degaset d'ar bajenn-mañ d'an 9 Eos 2020, da 18:52.


Tad Ballard a oa kimiour en embregerezh The Calico Printers Association (un embregerezh fardañ gwriad eus Manchester), hag e teuas da vezañ rener skourr (anvet : the China Printing and Finishing Company) an embregerezh-se e Shanghai. Ballard a voe ganet hag a gasas e yaouankiz e Tiriad Etrebroadel Shangai (saozneg : Shanghai International Settlement) hag a oa dindan levezon sevenadur ar Stadoù-Unanet. Mont a reas da Cathedral School e Shanghai. Pa darzhas an eil brezel etre Japan ha Sina e rankas familh Ballard kuitaat he zi e bannlev Shangai hag ez ejont d'en em staliañ kreiz-kêr. Aloubet e voe Tiriad Etrebroadel Shangai goude taol Pearl Harbor. Ar Japaniz a grogas da vac'hañ ar siviled adalek nevez amzer 1943, ha Ballard a voe kaset da Lunghua Civilian Assembly Center, asambles gant e dud hag e c'hoar. Ouzhpenn daou vloaz a dremenas er c'hamp-se, er bloc'had G, ur bloc'had dezhañ daou estaj ha 40 familh enno. Er c'hamp-se ez eas d'ar skol. Diwar al lodenn-se eus e vuhez e skrivas Empire of the Sun, en ur zegas kalz kemmoù (anv ebet eus e gerent en istor, da skouer),.\nPeurliesañ e soñjer eo bet levezonet oberenn Ballard gant ar pezh a c'houzañvas pa oa bugel,,. Martin Amis as skrivas en doa Empire of the Sun "roet stumm d'ar pezh en doa stummet anezhañ" (« gives shape to what shaped him."). Padal, eo kempouesoc'h ar sell en deus Ballard war an darvoudoù-se : "I don't think you can go through the experience of war without one's perceptions of the world being forever changed. The reassuring stage set that everyday reality in the suburban west presents to us is torn down; you see the ragged scaffolding, and then you see the truth beyond that, and it can be a frightening experience." (Livingstone 1996) hag ivez: "I have—I won't say happy—not unpleasant memories of the camp. [...] I remember a lot of the casual brutality and beatings-up that went on—but at the same we children were playing a hundred and one games all the time!" (Pringle 1982)\nBallard a gendalc'has da skrivañ a-hed ar bloavezhioù 1970 ha 1980, ha dont a reas da vezañ brudet a-drugarez da Empire of the Sun, ur romant diazezet war e vuhez e Shangai hag e kamp Lunghua. Gant al levr-se e c'hounezas priz James Tait Black Memorial e 1984. Al levrioù a lakaas embann goude ne rejont ket kement a verzh. Empire of the Sun a voe lakaet da film gant Steven Spielberg e 1987. Ballard a weler buan ha buan er film, ha kontañ a reas en doa kavet iskis c'hoari en ur film diwar-benn e vugaleaj.,\nAdtapet diwar « https://br.wikipedia.org/w/index.php?title=J._G._Ballard&oldid=1976612 »


Kelc'h Maksen Wledig: Unvaniezh an Emsav\nEn hañv tremenet ez eus deuet er-maez, dre aked Skol-Veur Drouized, Barzhed hag Ovizion Breizh, daou skrid, unan e galleg graet Charte Minimale Bretonne anezhañ, unan all, troidigezh vrezhonek egile, anvet Lizer diazez Unvaniez ar Strolladou hag ar C’helaouennou breizek.\n« Un dasson estlammus » en defe bet ar skrid gallek er skingomz hag er c’hazetennoù gall. Talvoudus e ve, a lavarer dimp, seurt bouilhadoù moged taolet ouzh fri ar C’hallaoued. Sinadegoù ar Fondation Culturelle Bretonne Emgleo Breiz, levrioù evel Complots pour une République Bretonne , ma ne gasont ket da wall bell, a dennfe bepred da c’harchenniñ nervennoù ar Frañsizion.\nE-se e tlefemp gwelout er Charte Minimale ur rakskeudenn eus ar pleustradur dispac’hel a zo anezhañ breinañ emfiziañs an enebour, – ur rakskeudenn hepken, rak al labour disfonterezh-se ne c’hell kregiñ da vat nemet gant ar brezel dispac’hel e-unan.\nPetore rakskeudenn ? en em c’houlenn a reomp, rak mar’d eo ar Charte Minimale amoedigezh rik diouzh ar savboent brezhon, ez eo ken amoet-all diouzh ar savboent gall.\nHe fal zo\na) goulenn ma vo anavezet da bep Breizhad un « nationalité bretonne » en tu all d’e « citoyenneté française », rak, emezi, Breizh zo un « nation » e framm ar Stad C’hall ;\nb) goulenn digant ar Stad C’hall ma vo kelennet ar brezhoneg hag Istor Breizh e skolioù Breizh, ha ma vo fiziet e « services départementaux de l’Education Nationale et de la Jeunesse et des Sports » ar garg da virout ha da vevaat ar stuzegezh henvoazel e Breizh ;\nk) goulenn ma vo krouet un « Assemblée Régionale », ur « Conseil Economique et Social Régional », un « Exécutif Régional, assisté par un commissaire Régional du Gouvernement ».\nDisplegañ a reer dimp ivez e fell da aozerion ar Charte Minimale bezañ pleustrek, ha goulenn « ar pep retañ ». « Ar pep retañ »-se avat zo anezhañ lakaat ar C’hallaoued da zianzav 500 vloaz eus o Istor ha 700 bloaz eus o hengoun broadel.\nAr goulenn dister zo na mui na maes pediñ ar Frañsizion da zispenn maen-sol « unan ha dirannadus » o Republik. Pa ouzomp ar priz paeet gant an F.L.N. aljerian evit ur goulenn kalz disteroc’h, bezomp dinec’h e roio gouarnamant Paris e skouarn d’ar « représentants des groupements et de la presse bretonne » pedet da sinañ ar Charte Minimale.\nHag evit lavarout gwir, un druez e ve, rak reiñ dezho o goulenn a ve kenkoulz ha pilat un dervenn vilvloaziek evit difoupañ un neizh, hag un neizh goullo war ar marc’had.\nFaltaziomp, e-pad ur vunutenn, en o defe hor « représentants » freuzet ar Stad C’hall a-vremañ, – rak petra a c’houlennont ma n’eo ket freuzidigezh an unded-se a zo frouezh kantvedel an holl riezoù gall abaoe PHILIPPE LE BEL ; lakaomp en o defe kempennet en he lec’h ur Stad C’hall nevez hervez o c’halon, liesrannvroadel, kevreadel ha ni ’oar. En ur asantiñ da veli ar Stad-se, ez asantfent en a-raok da gement diviz kemeret ganti evit diogeliñ he fadelezh.\nDav e ve neuze d’ar Stad nevez bezañ ur vargodenn etre o daouarn evit lezel un eurvezh da dremen hep diferañ e chom ar galleg yezh-Stad nemeti war he ziriegezh.\nAr skrid brezhonek o tegouezhout miz war-lerc’h an hini gallek a ziskouezas ne oa ket hepken ober trouz er c’hazetennoù gall e oa mennad ar Charte Minimale. Evit unvaniñ « ar Vretoned anavezet mat dre o menoziou breizek » an hini e oa, hag o lakaat a-zevri da gas ar goulenn dister dirak ar gouarnamant gall.\nPep hini ac’hanomp a c’hell faziañ. Hag en un doare emañ an Emsav aze evit skorañ ar faziad da adkavout e hent. Skorañ ar re a ra goap anezhañ avat ne c’hell ket ober.\nEvel-henn e teraou skrid brezhonek ar Charte Minimale : « Implijet eo bet ar skrivadur K.L.T. () Pedi a reomp dalc’hidi ar skrivadur-mañ-skrivadur d’hon digarezi ha da gompren ar soursi da unani ar youlou ».\nA-hed ur c’hantved hanter e stourmas an emsaverion da ziazezañ ar yezh unvan ; dont a reas an trec’h ganto e 1941. Ur maen-sol eo hiziv an trec’h-se d’an Emsav-dieubiñ, evel ma vo ur maen-sol d’ar Stad da zont. Kement a denn da arvariñ ar yezh-Stad zo da vezañ barnet evel ur gwalldaol ouzh an Emsav, hag un dlead eo diskar an enebouriezh-se evel ar re all.\nEil diazez an Emsav eo al labour renet abaoe seikont vloaz evit krouiñ ur gevredigezh vrezhon nevez frammet en ur Stad Vrezhon emveliek. An Emsav, pa’z eo e gefridi dispenn ar Stad C’hall e Breizh, en defe kenkoulz-all da zispenn nep « Galloud-oberier rannvroadel () skoazellet gant un Dileuriad Rannvroadel eus ar Gouarnamant » gall, evel ma tispenn an touell ez eo « Breiz () ur vroadelez e framm ar Stad c’hall ».\nTechet eo emsaverion ’zo da wallegañ tezennoù evel re ar Charte Minimale. Evito, ouzhpenn ma talvezont da hegasiñ ar C’hallaoued, e vent dinoaz peogwir ez int amoet ha ne c’hellont neuze kaout levezon ebet war an dud.\nAnkouaat a reont e c’hell an den dinoasañ, an dezenn diskiantañ bezañ un arm dañjerus etre daouarn un enebour akuit. Ledemsavioù a vo betek fin an dispac’h hag argollusoc’h e vint bep ma tostaio an disoc’h. Setu perak ez eo er c’hontrol pouezus-bras argas hep skuizhañ ar mennozioù faos, zoken ar re sotañ, a red e Breizh.\nTalbenn skrid brezhonek ar Charte Minimale a denn an evezh. Un arguzenn a dalvez e Breizh da c’holeiñ ar mezhusañ kiladennoù eo hini an unvaniezh. Diegi hor bez evidomp oc’h ober anv eus an unvaniezh, – heuget ma’z omp gant an huanadoù-jostram a laosker dezhi en-dro deomp, – ha dreist-holl peogwir ne glaskomp ket war he lerc’h, dre an abeg ma ren en hon touez. Met n’eo ket re abred lakaat ar skiant prenet gant an Emsav da splannañ war an dachenn deñval-se.\nPetra eo an unvaniezh ? Moarvat e kompren an holl ez eo disoc’h ul labour unvaniñ. Hogen nebeud a gompren ez eo al labour unvaniñ un embregerezh hirdermen, o c’houlenn dekvloaziadoù, kantvedoù a-wechoù, da zont gant e bal ; un diri serzh eo e gwir a graper pazenn ha pazenn diwar-bouez emgannoù didruez.\nIstor un unvanidigezh eo end-eeun Istor an Emsav. Unvanidigezh un ober, ha da gentañ unvanidigezh ul lavar.\nMeur a bazenn a voe en unvanidigezh al lavar e Breizh. Da gentañ e voe unvanet benveg ha tachenn al lavar brezhon, ar brezhoneg . Ar bazenn-se avat, eviti da vezañ unan diziouerus, ne voe nemet ar bazenn gentañ, – ne vije ket bet anezhi ma ne vije ket bet stegnet an Emsav abaoe an derou etrezek kalz pelloc’h ha kalz muioc’h egeti.\nAn eil pazenn en unvanidigezh al lavar e Breizh zo lakaat an Emsav e-unan e stumm ur c’horf kempoell a lavar sklaer. An ober tremenet, evit menel bev ha kaout e lec’h en ober-bremañ, a rank bezañ ergorelaet , da lavarout eo lakaet e stumm un teskad a anaoudegezhioù eeun ha poellet-start, euvret distroñs gant ar meizerezh.\nWar ar bazenn-mañ e labour ar gelaouenn Emsav. Kefridi gentañ Emsav eo dastum kement a zo bet diazezet gant an Emsav, ha displegañ an endoniad-se el lavar unvan, resis ha kenurzhiet a zo ivez frouezh an Emsav.\nDerou an dispac’h eo krouiñ ul lavar nevez. Dre grouiñ ul lavar nevez en deus an Emsav digoret un egor speredel a zo hini ur bed nevez . En egor-se e kav hiviziken kement a zo e Breizh ul lec’h hag ur ster fraezh e-keñver Istor ar vro.\nRak n’eus un Istor Breizh en hor c’hantved nemet dre an Emsav hag ahelet gantañ. Roll an Emsav, war eil pazenn unvanidigezh al lavar, eo savlec’hiañ pep darvoud ha pep ober en egor istorek en deus daskoret d’ar vro, – da lavarout eo reiñ d’ar bed e ster istorek brezhon.\nAr bazenn da heul eo unvaniñ an ober. N’eus nemet ul lavar unvan a zo evit genel un ober unvan. Ur strollad tud bodet gant al lavar unvan nemetken a c’hell ren ur politikerezh unvan. Ar pezh a reont, evel ar pezh o deus graet en tremened, zo etrezo e stumm ur yezh fraezh, yezh o c’henlabour hag o c’hendaeloù.\nE piaou emaint d’al lavar istorek a ro dezho an tu da eren gant rat o oberoù hag an darvoudoù evel ma ereer goulennoù ha respontoù ur c’hendiviz. Poell al lavar emsavel a vo adkavet evel poell an ober emsavel, – an hini nemetañ gouest da bareañ pobl Vreizh eus he mudelezh istorek .\nPazenn diwezhañ-holl eo an ober unvan, rak petra eo ar Stad anez an ober unvan e-unan. Kefridi ar Stad zo unvaniñ ar vroad, unvaniñ an dud.\nSetu perak ez eo ur sorc’henn soñjal unvaniñ an dud a-raok ma vo ur Stad.\nEmañ bremañ an Emsav o peurunvaniñ e lavar istorek, da lavarout eo o reiñ d’an emsaverion ar galloud da gempoellañ o oberoù gant an Istor, da veizañ o oberoù evel darvoudoù Istor Breizh, d’en em zieubiñ diouzh al lunedoù gall a zoug Breizhiz war o fri.\nUnvanet eo bet ar yezh. Emeur oc’h unvaniñ al lavar hag ar meiz politikel.\nDre-se, mirout an unvaniezh hiziv zo mirout er strollad an dud unvan a spered, – ar re hepken a asant deskiñ al lavar unvan ha ren an ober unvan, – ha disteurel ar re all dizamant-kaer.\nE nep doare ned eo mirout ar poentoù dister m’en em gavfe unvan warno an engroez, ha pa ve an engroez graet gant muioc’h eget an dornadig eus renerion gazetennoù an Emsav hag al ledemsavioù.Emsav 11 Du 1967.\n« Daoust d’ar pezh a gred darn n’eo ket ar vroadelouriezh hepken ur stumm-spered a lakfe ac’hanomp da garout Breizh evel hor bro nemeti rak neuze evel just e kavfed meur a vroadelour e-touez ar rannvroelourion.\nN’eus e-touez ar rannvroelourion den ebet – nemet aet e belbi e ve-evit magañ an disterañ karantez evit Bro-C’hall evel e vro dezhañ : ne reont nemet ober van da vezañ leal outi. Hogen ar pezh a ziforc’h ar rannvroelourion diouzh ar vroadelourion eo ur gudenn a bolitikerezh.\n“Kempennourion” eo ar rannvroelourion, da lavarout eo e kav dezho e c’haller kempenn ar sistem gall e seurt doare ma vo gallet saveteiñ yezh ha broadelezh Vreizh. Degemer ar sistem politikel gall avat a dalv ivez, siwazh, degemer an talvoudoù broadel anezhañ, da lavarout eo an unded c’hall, an unyezhañ gallek hag a zo e diazez ar sistem-se.\nSetu ez int degaset da zilezel o mennozioù donañ hep gouzout dezho hag a-nebeudoù, da c’hoari roll ar gall mat hag a zislavar o bezoud a Vrezhoned. Rak penaos kempenn ur benveg savet e sell d’un implij kontrol d’an hini a garfed tennañ dioutañ ?\nAr Stad C’hall a zo bet savet a-benn distrujañ ar broadelezhioù nanngall a zo endalc’het enni ha kontañ a reer deomp ez eus tu d’ober ganti evit adsevel hor broadelezh. Kement-se n’eo nemet touell ha follentez.\nAr “c’hempennerezh” a zo diazezet ivez war ar c’henlabour gant ar pennadurezhioù a zo karget da gas da benn ar politikerezh kontrol d’hon hini. Petra a c’hoarvez enta ? Evit kaout ar peoc’h e asanto ar pennadurezhioù-se d’un nebeut aotreadennoù e stern ar sistem.\nAn aotreadennoù-se n’o deus ket da bal diskoulmañ ar gudenn ha na c’hell bezañ diskoulmet nemet e stern ur Stad vroadel hogen lakaat da devel ar glemmerion en ur enframmañ anezho er sistem a labour a-enep d’o uhelvennad.\nSavet e vo evel-se strolloù-kuzuliañ, strolloù-studiañ hag ensavadurioù a bep seurt a bourchaso ivez a bep seurt plasoù mat ha gounidus d’an dorrerion-reor-se (gant resped deoc’h) ha serret e vo o genou kerkent.\nBezomp sirius : forzh penaos e vo kontrollet strizh an holl gomiteoù-se gant ar Stad vac’hom ha dic’halloud e vint a-grenn. Enorioù ha goproù a vo profet d’ar genlabourerion hag adal ar c’houlz-se ne vint ket mui dieub. Ha kaer o devo ober, ar re yaouank a yelo da heul ar re-se a gollo o amzer hag o foan.\nYouenn OLIER, Unvaniezh an Emsav, Ar Vro 10/19, 1961.


Région_Bretagne - Bretagne.fr > Page Breton - A belec’h e teu ar gounidoù ?\nEus pelec’h e teu an arc’hant evit budjed 2015 ?\nEvit an eil bloaz diouzh renk eo digresket ar c’horvoderioù evit budjed ar Rannvro, ma lakaer an amprestoù a-gostez, abalamour m’eo digresket ar sammadoù roet gant ar Stad ha, war un dro, cheñchet an doare d’arc’hantaouiñ ar stummañ micherel hag an deskardelezh. Un digresk abalamour d’ar striv graet gant ar strollegezhioù evit adlakaat ar c’hontoù publik en o sav : 3,7 miliard nebeutoc’h evit holl strollegezhioù Frañs ha 22 vilion a euroioù nebeutoc’h evit Rannvro Breizh.\nDigresket eo an debarzhadurioù digant ar Stad da-geñver ar politikerezh evit lakaat ar strollegezhioù d’ober o lodenn evit adsevel ar c’hontoù publik, evel ma’z eus bet divizet gant an Emglev a fiziañs hag a skiant-vat. Pa’z eo diaes an traoù er mareoù-mañ er vakroekonomiezh ned a ket ar gounidoù diwar an telloù war greskiñ evit ar Rannvro ivez. Gant se ez eus un digresk eus 1,77 % evit korvoderioù ar Rannvro, ma ne gonter ket an amprestoù, e-skoaz 2014.\n57 % eus an arc’hant a zeu diwar budjed ar Stad\nWar-lerc’h adreizh an delladurezh e teu ouzhpenn an hanter eus arc’hant ar Rannvro diwar gredadoù ar Stad.\nDebarzhadurioù ha skoazelloù digant ar Stad : 24% eus an arc’hant. Digreskiñ a ra o lodenn e-keñver an hollad peogwir ez aent d’ober 28% e 2014. Evit an darn vrasañ anezho int debarzhadurioù roet da-geñver an treuzkas kefridioù eus ar Stad war-zu ar Rannvro (evel al liseoù e 1986, an THR e 2002...).\nAn delladurezh divizet gant ar Stad (33% eus an arc’hant) : Gant an adreizh eus 2010 n’eus ket mui eus an taosoù eeun dastumet gant ar Rannvro, en o flas ez eus telloù hag a vez termenet o feur evit Frañs a-bezh : ar CVAE (skodenn war gwerzh ouzhpennet an embregerezhioù), an IFER (tell dreziadek war an embregerezhioù rouedadoù), a vez paeet dreist-holl gant an SNCF ha France Telecom, ha daou zebarzhadur kempouezañ.\n13% hepken eus ar gounidoù zo mestroniet gant ar Rannvro\nDaouhanteret int bet e-keñver ar pezh a oa pemp bloaz zo. Da-heul adreizh an delladurezh e 2010 ne vez ket dastumet an taos micherel nag an taos war ar font gant ar Rannvro ken, ne douch mui nemet an taosoù dieeun, da lavaret eo an TDDE (taos diabarzh war an danvezioù energiezh) hag an taos war ar c’hartennoù gris (lamet eo bet an taos war an aotreoù-bleinañ gant ar C’huzul-rannvro).\nKorvoderioù all ar Rannvro. Mont a reont d’ober 5 % eus gounidoù ar Rannvro e 2015. Dont a reont dreist-holl diwar skoazelloù a-berzh Europa, diwar ar font da gempouezañ an TGO ha diwar gorvoderioù diseurt (arc’hant restaolet abalamour ma oa bet roet e gaou, embregerezhioù hag o deus restaolet arc’hant bet amprestet digant ar Rannvro, skodennoù digant ar strollegezhioù lec’hel all da-geñver obererezhioù arc’hantaouet asambles).\nTelloù ar Rannvro e 2015\nGant ar Rannvro ne vez dastumet nemet an taosoù dieeun (Ne vez ket dastumet an taos war an aotreoù-bleinañ ken gant ar C’huzul-rannvro).\n- Taos war ar c’hartennoù gris : n’eo ket bet cheñchet evit 2015, da lavaret eo 23€/marc’h-nerzh evit ar c’hirri dre GTL, gaz naturel pe tredan, 46€/marc’h-nerzh evit ar c’hirri all.\n- Taos diabarzh war an danvezioù energiezh(TDDE) : 2,5 santim € dre litrad evit ar super ha 2,5 santim € dre litrad evit ar gazeoul.\n25% eus ar budjed a zeu diwar amprestañ\nEnskrivet ez eus bet un aotre-amprestañ 342 vilion a euroioù er budjed 2015. Digresket eo an debarzhadurioù a-berzh ar Stad hag adreizhet eo bet an doare da arc’hantaouiñ ar stummañ micherel hag an deskardelezh. Gant se ne c’hall ket ar Rannvro en em arc’hantaouiñ kement ha ma rae. Ret eo amprestañ kalzik arc’hant evit arc’hantaouiñ ar postadurioù war hir-dermen. Mestroniet eo memes tra, a-fet arc’hant, kresk an dle evit arc’hantaouiñ ar postadurioù-se. Ingal e vez anavezet gant an dud eus an diavaez ez eo yac’h stad an arc’hant er Rannvro hag e vez meret honnezh a-zoare. Gant ar c’hempouez-se a-fet arc’hant hag an doare ma vestroni he dle e c’hall Rannvro Breizh ober gant meur a zoare arc’hantaouiñ evit hec’h amprestoù : er bloaz-mañ e ray gant doareoù all evit klokaat an amprestoù digant ar bankoù, doareoù efedus ha n’int ket ken koustus. Goulennet he deus ivez arc’hant digant posterien brevez ha respontet ez eus bet ya ganto.\nUn notenn vat evit an arc’hant "AA diawelad stabil" !\nE miz Kerzu 2014 e oa bet kadarnaet gant an ajañs Fitch Ratings an notenn « AA diawelad stabil » a oa bet roet da Rannvro Breizh e deroù 2013 diwar « efedusted he budjed », an « doare ma ver he budjed gant evezh » hag an « nebeud a zle he deus dastumet ». Gant an notenn vat-se eo kadarnaet ar fiziañs e strategiezh arc’hant ar strollegezh, en ur blegenn m’eo stegn an traoù a-fet an arc’hant publik. Ganti eo bet sikouret hec’h amprest dre endalc’hennoù kentañ d’ober berzh gant ar bosterien, o deus maget fiziañs enni : 70 M€ savet diwar bresterien bublik : kef fiziañ ha tredeogañ, Bank postañ europat. Dont a ra ar Rannvro a-benn d’en em arc’hantaouiñ diouzh divizoù mat-kaer (prestoù war 10, 14 pe 22 vloaz) ha da skañvaat dre se karg an amprestoù.\nAn notenn « AA diawelad stabil »\nBerzh a ra an amprest kentañ dre endalc’hennoù\nModifié le Tuesday, September 15, 2015


Buhez ar Zent. pages 263, 264, 265. Encyclopédie Marikavel.\npages 263, 264, 265\nAn den eürus Loeiz-Mari Grignion a Vontfort\nLoeiz-Mari Grignion a c'hanas en Montfort, eur gêrig vihan eus eskopti Sant-Malo, d'an 31 a viz genver 1673. E dud, daoust ma n'o devoa ket kalz a beadra, 'a c'hellas e gas da Roazon d'ar skol gant Tadou Kompagnunez Jezuz, hag ac'hane, o vezan m'en devoa c'hoant bras da vont da veleg, ec'h eas da gloerdi Sant-Sulpis, da Bariz, da genderc'hel e studi.\nD'ar 5 a vezeven 1700, e oe beleget. Tremen a reas abarde an de-ze ha darn eus an noz dirak ar zakramant, o c'hortoz, gant mall ha gant doujanz, an heur da lavaret e oferen gentan.\nArôk bezan beleg, en devoa diskouezet, meur a wech, kaout c'hoant da vont da brezek ar fe d'ar broiou pell : « Petra reomp-ni aman, a lavare alïes d'e gamaraded, e keit m'eman an eneou o vont da goll, a vilierou, en Indez hag er Japon ? »\nMes Doue e vire evit e vro, rak, siouaz, n'eo ket hepken er broiou pagan zo eneou o vont da goll, er broiou kristen zo ive.\nA greiz e bedennou, en em lake da gomz, peb eil, ouz ar Vamm pe ouz ar Mab. Eur wech ma oa gantan eu aval, e kinnigas anezan ken koantik ha tra d'ar mabig bihan. Ar skeuden ven a deuas evel bue enni, hag ar Werc'hez, oc'h astenn he dorn, a zigemeras, gant eur mousc'hoarz tener, prof ar bugel dinam.\nA nebeudou, e savas en kalon Hermanik c'hoant da vont da veleg. Gwasan oa, e gerent n'o devoa ket a êz d'e skola; a drugare Doue, e kavas dor-zigor en manati Steinfeld, hag en doare-ze e c'hellas ober e studi. Eur wech beleget, pa veze ouz an ôter, e veze muioc'h henvel ouz eun êl eget ouz eun den.\nHiniennou a gave si ennan dre ma lake kalz amzer da oferennan. Tud a zo hag a ve en ofisou, muioc'h evit heuih ar c'hiz eget evit heuilh o c'hreden; a zo ken berr o devosion ma kavont bepred re hirr an amzer a dremenont en iliz. N'eo ket souez, pa ne vezont enni nemet evel an azen hag an ejen a oa en kraou Bethléem, ne deu vad ebet en o ene, na diouz an ôter, na diouz an dôl zantel, mammennou ar vue, koulskoude, evit ar re a oar dioute.\nHerman n'eo ket en doare-ze e c'hoarveze gantan; dre dostât ouz Jezuz-Krist, e teue da vezan eun eil Krist, ha ken arru mat e oa gant ar Werc'hez Vari, ma n'en deveze diganti nemet ar pez a gare.\nE genvreudeur, o welet pegement a garante a oa etre Jezuz, Mari hag hen, a lezhanvas anezan Jozef. Doue a zigasas d'ezan eleiz a glenvejou a c'houzanvas gant pasianted hag a greskas gened e ene.\nEun devez, unan eus e vreudeur a lavaras d'ezan : « Evidoc'h c'houi, n'oc'h mat da netra nemet da zibri ! »\nHerman-Jozef, elec'h bezan anwazet gant ar ger-ze, a zonjas n'en devoa lavaret nemet ar wirione.\nE zilhad, nemet e vijent dereat, a oa bepred mat awalc'h evitan. « Epad meur a vla, eme skrivagner e vue, n'hon deus gwelet pez dilhad neve ebet gantan; gwell oa gantan dilhad koz, abalamour, emezan, ma oant skanvoc'h. »\nWar a lavarer, an Itron-Varia a zeskas d'ezan ar «Sub tuum», ar bedennig verr-ze en he enor, hag a zo breman anavezet gant an holl gristenien.\nDoue o tont da vagan an den a ra d'ezan 'n em drei ennan hag a vev ennan\nJezuz-Krist a ra d'imp en em drei ennan hag a vev ennomp. Au treo a zebromp a 'n em dro ennomp. Pa zebromp Doue, ni a 'n em dro en Doue, abalamour an treo a 'n em dro bepred, ar re disteran ane, 'barz ar ve a zo an uhelan.\nHon c'horf, abalamour rn'eo eus uheloc'h danve evit ar pez a gemer, a dro aneze ennan; ar pez am eus debret a oa bara; eur wech debret, e tro en kig hag en gwad.\nHerve al lezen-ze, hon ene, abalamour m'eo an disteran, a 'n em dro en Doue, pa dostaomp ouz an dôl zantel.\nNe baouezomp ket da vezan; chom a reomp er C'hrist, hag ar C'hrist a chom ennomp; mes Hen eo a vev hag a ro bue.\nSant Augustin, eur pec'her bras en penn kentan e amzer, nebeut goude m'oa distroet ouz Doue, goude bezan bet pellaet dioutan epad blaveziou kaeran e vue, a gleve o tont eus an tabernakl ar c'homzou-man : « Cibus sum grandium, cresce et manducabis me : Me eo magadurez an eneou bras, kresk hag e c'helli dibri ac'hanon, mes ne laki ket ac'hanon da drei ennout, evel magadurez da gorf, te eo a vezo troet ennon ! »\nTraou zo, ha p'o c'hemeromp, a grog en hon c'horf. Pa gommunier, Jezuz-Krist a grog en hon ene, a laka hon bue da drei en e vue, a laka hon zonjou hag hon lavariou da vezan henvel ouz e re, hag a ra ar burzud a embanne an abostol sant Pol, pa lavare : « Bevan a ran, a gredan, nan n'eo ket me eo a vev, Jezuz-Krist eo a vev ennon : Vivo, jam non ego, vivit vero in me Christus !


Journal de Renaud Camus, dimanche 20 août 2017\ncréée le mardi 22 août 2017, 10 h 10\nmodifiée le vendredi 2 février 2018, 22 h 05Plieux, dimanche 20 août 2017, une heure du matin. Je suis allé seul à Cauzac, sur l’invitation de Jean-Louis Germain, pour y entendre un récital ~~~ ~~~~~~ ~~~~~~~~~~~ ~~~~~~~~ (~~~~~ ~~) ~~~~~~~ — ~~~~~~~ ~~~~~~ ~~~~~~~ ~~~~ ~~~~ ~~~ nécessité de garder ~~~~ ~~~~~~, ~~~ ~~~~ ~~~ visiteurs.\nLa ~~~~~~~ ~~ ~~~~ ~~~~~~ ~~~ ~~~~~~~~~~, ~~~~~ ~~’~~~~~~~~~ ~~~~~~ ~~~~ ~~~~~~~~~~. ~~~ ~~~ ~~~~~ ~~~~~~ ~~ ~~’~~~~~~, ~~~ ~~~ ~~~~~ ~~~~~~ au retour. Je ~~~~~~~~ ~~~~~ ~~~~ ~~~ ~~~~~~~~, ~~~ ~~~ ~~~~~ ~~~~~ ~~~~~~~~ ~~~~~ ~~~~~~~ — ~~~~~~~~~~~ ~~~ ~~~~~~ ~~~~~~~~~~~ ~~~ ~~~~~~ ~~~ ~~~~, ~~~~ ~~~~~~~~, ~~~~ ~~’~~~~~~~ ~~~~ ~~~~~ utile, en ces ~~~~~~~~~ ~~~~-~~~-~~~~~~~~~~~~ ~~~~~ ~~~~~~~~~~~. ~~~ ~~ ~~ ~~~~~~ ~~~~ ~~~ ~~~~ ~~~~~~~ ~~~~~~~~~~~~~, ~~~~~ ~~~~~~~~~ ~~~ ~~~ ~~~~~ ~~~~~ ~~~~~ ~~~ ~~~~~~~~, ~~~ ~~~ ~~~~~ ~~~~ ~~~~~~~~~ avec des lunettes, ~~~ ~~’~~~ ~~~~~~~ ~~~~~ ~~~ ~~~ ~~~~~~ ~~~~~~~ ~~ ~~~~~~~ ~~~~~ ~~~~~~~~ ~~~~ ~~~ ~~~~ ~~~~~~, ~~~ ~~~~~~~~ ~~~ ~~~~~~~ ~~~~ ~~~~~~~ ~~~~ ~~~~~~~~ ~~~ ~~~~~ ~~~~ boutons, ce qui ~~~~ ~~~~~ ~~~~~~ ~~~~~~ ~~~~~~~~~~. ~~~~~~~~~ ~~~~-~~~ ~~~~ ~~~ ~~~ ~~~~~ ~~~~~~~~~ ~~ ~~~~~~-~~~-~~~~~, ~~~~~~ ~~~~~ ~~~~~~ ~~~~ ~~~~~~-~~~~~~~, ~~~ ~~~ ~~’~~~~~~ ~~~~ ~~~~~~. ~~’~~~ ~~~~~~~~ ~~~~~~~ par Beauville. Il ~~~~~~~~ ~~~ ~~~~~~ ~~~~~ ~~~~~, ~~~ ~~~~~~~~ ~~~~~~ ~~~~~~~~~~~, ~~~~~ ~~~~~ ~~~ ~~~~~~~~~ ~~~~~ ~~~~~ ~~’~~~~~~ ~~~~~ ~~~~~~ ~~~~ ~~~ ~~~~~~~~~~~~ ~~’~~~~~~~~ ~~~ ~~~~~~~, ~~~~~~ ~~~’~~~ ~~’~~~~~~ bien recommandé d’être ~~ ~~’~~~~~~ (~~~~~~~~~~ ~~~~~ ~~~ ~~~~~~~~, ~~~~~~~~ ~~’~~~~~~ ~~~~~ ~~~~ ~~~~~~~ ~~~ ~~~~~~, ~~ ~~~~~~~~~ ~~~~ ~~~~~~ ~~~~~). ~~’~~~ ~~~~~~~~~~ ~~~~~~~~~~~~~ ~~~ ~~~~~~~~ ~~~ ~~~~~~~~ ~~~~~~~ ~~~ Saint-Urcisse, assez jolie ~~~ ~~~~~~~~~~~~ ~~~ ~~~ ~~~~~~~~~~~, ~~~ ~~~~~ ~~~~~ ~~~~~~~~~ ~~~~ ~~~ ~~~~~~~ ~~~~~~~~~, ~~~ ~~~ ~~~ Puymirol.\nAu ~~~~~~~, ~~~~~ ~~~~ : ~~’~~~ ~~~~~ ~~~ ~~~~~ ~~~ ~~~~~~~~~~~~, ~~~ ne sais comment, ~~~ ~~’~~~ ~~~ ~~~~~~ ~~~~~~~~ ~~~ ~~~~~ ~~~~~~~ ~~~ ~~~~~~ ~~~~ ~~~ ~~~~~~~~, ~~~~~~ ~~~ ~~~~~~~~ — ~~~~~~ ~~~~~~~ ~~~~~~~~ ; ~~~ ~~’~~~~~~~ ~~~~~ ~~~~~~~~ ~~~~ ~~~~~~~ Musique diffusait alors ~~~ ~~~~~~~~~~ ~~~~~~~~~~~~, ~~~ ~~~~~~~-~~~ ~~~~ ~~~ ~~~~~~~~, ~~~~~~~~~ ~~’~~~~~~~~~ ~~~~~~ ~~~~~~~~~~, ~~~~~ ~~’~~~~~~~~~, ~~~~~~~~~~~~ ~~’~~~~~~~~ ~~~, ~~~~~~~~~~~~ ~~’~~~~~~~~ ~~~, ~~~~~ ~~~ ~~~~~~~~ ~~~~~~~~ ~~~ ~~~~~~~~~~~, ~~~~~~ une espèce de ~~~~ ~~~~~~~~ ~~~ ~~~~ : Matière ~~~~~~~~~ Indifférenciée.\nMais ~~~ ~~’~~~~ ~~~~ ~~~ ~~~~~. ~~~ ~~~~~~~~~~ ~~~ ~~~~~~~~ ~~~~~~ ~~~ ~~~~~~~~~~ ~~~~~~, ~~ ~~~~~~~, ~~’~~~~~~ ~~~~~~, ~~~ ~~’~~~~~~ ~~~~~~~~~~~, faire un détour ~~~~~ ~~~~ ~~~~~~~~~ ~~~ ~~~~~ ~~~~~ ~~~~~ ~~ ~~~~~~~ ~~~~~~~~~~~~~~~, ~~~ ~~~~~~~~~~~~~. ~~~~, ~~~~~ ~~~ ~~~~~ ~~~~~~ ~~~~ ~~~ ~~~~~~ ~~~ ~~~~~ ~~~~ ~~~~~~~, ~~~ ~~’~~~~~~ ~~~ la dénivellation brutale ~~’~~~ ~~~~~~~ haw-haw : le ~~~~ ~~’~~~~~~ ~~~~~~~ ~~~~~ ~~~~ ~~~~ ~~’~~~ ~~~~ ~~~~~~ ~~~~~~, ~~~~~~ ~~~ ~~’~~~~~~~~~~ ~~ ~~~~~ ~~~~~~, ~~~ ~~~ ~~’~~~~~~ ~~~~~ ~~~~~ ~~~~ ~~~ dos, contre ce ~~~~ ~~~ ~~~~~~~~~~~~ ~~~~~~~~. ~~~~~~ ~~~~ ~~~~~ ~~~ ~~~~~ ~~~~~~~~, ~~~ ~~~ ~~~~~~~~~ ~~~~~ ~~~~ ~~~, ~~~~~ ~~~ ~~~ ~~~~~~~~ ~~~~ ~~~~~~ ~~~~~ ~~~~~~~~~ ~~~~~ ~~~~~ ~~~~~~~. Elle est encore ~~~~~. ~~~~~~~~ ~~’~~~~~~~~ ~~~~ ~~~~~ ~~ ~~~~~ ~~~ ~~’~~~~~~~ ~~~~ ~~~~~ ~~~~~~~~~ ~~~~ ~~~~~~~~~~~~, ~~~~ ~~~~ ~~~~~ ~~~~~, ~~~~~~ ~~~~ ~~~~~~~~~~~ ~~’~~~~~ ~~~~~~~~~~~ ~~~ ~~~~~~ ~~~~~~~~ ~~~~~~~~~~~ :\n« Vous ne ~~~~~ ~~~~~~~~~ ~~~~ ~~~~~~ ~~~~~ ~~~~ ~~~~~~~~~ ~~~~~~ ? »\nÉvidemment, ~~~ ~~ ~~~~~~~~~ ~~~~~ ~~~~ ~~~~~~~~~ chute.\nMauvaise Chute — ~~’~~~~ ~~~ ~~~~ ~~~~~~, ~~~~~ ~~~~ Mémoires.\nMon ~~~~~, j’espère que les ~~~~~~~~~~~~ ~~~ ~~~~~ ~~~~ ~~~~ ~~~~~~~~~ d’huîtres…\nEntre ~~~~~~ ~~~~~~~~, ~~~~~, ~~~~~ ~~~ ~~~~~~ ~~~~~~~ ~~~ ~~~~~~~ : ~~~ ~~~~~~ ~~~~~~~~ ~~~~~~~ ~~~~ ~~~~~~~~~~~~~~~~~~ ~~~ ~~~~~~~~~~~~ ~~~~~~~~~~~, ~~~ ~~ un toucher remarquable, ~~~~~ ~~~ ~~~~~~ ~~~~~ ~~~~ ~~~ ~~’~~~~~ ~~~~ ~~~~~ ~~~ ~~~~~~~~. ~~~ ~~~~~ ~~’~~~~ ~~~ répertoire ~~~ ~~~~ ~~~~~~~~~~~ ~~~~ ~~~ ~~~ ~~~~~ ~~~~ ~~~~. ~~~ ~~~~~~~~~~ s’ouvrait sur une ~~~~~~~~ ~~~~~~ ~~~ ~~~~~~~~ ~~~~~~~~ ~~~~~~, ~~~~~~~~~~~~ ~~~~ ~~~ ~~~~~~~~~~~, ~~~~~~~~ ~~~~~~ ~~~~~~~~~~~~~ ~~~ ~~~~~, ~~~ ~~~~ ~~’~~ ~~~~~~ : ~~~~~ ~~~~~~ ~~~~~~ ~~~ ~~~~~~~~~, ~~~ ~~~~~~ Infidèle fut écrite ~~~~~ ~~~ ~~~~~. Asturias, ~~’~~~~~~~~, ~~ ~~~~ ~~~~~~~~~~~ ~~~~~~~ ~~~~~ ~~~ ~~~~~~. ~~~~ ~~~’~~~ ~~~~~~ ~~~~~ ~~~ ~~~~~~~~~~~ ~~~~ ~~~ ~~~ ~~~~~~~~, ~~~ ~~~ ~~~~~, ~~~~~~ ~~’~~~ y avait une ~~~~~~~ ~~~ ~~~~~~~~~~, ~~~ ~~~ ~~~~~~ ~~~ ~~~~~~~~~, ~~~~~~~~~~~~ ~~ ~~’~~~~~~~~~~~ : The ~~~~~~~’~~ Hundred, ~~’~~~~~ ~~~~~~~~~-~~~~~, ~~~ ~~~~~ ~~~~ ~~’~~~~~~~~~~~ ~~~~~~~~~~, ~~~~~ ~~~~ Quatre ~~~~~~~~ — qui ~~~ sont d’ailleurs pas ~~~ ~~~’~~~ ~~ ~~~~~~~ ~~~ ~~~~~, ~~~~~ ~~~ ~~~. ~~~~~ ~~~ ~~~~~~ ~~~~~ ~~’~~~~~ ~~~~~ ~~~ ~~~~~~~~ ~~~~~~~ ~~~ ~~~~~~ ~~~~~~~, ~~~~ ~~~~~~ ~~~ ~~~~~ ~~~ ~~~~ à table, ensuite, ~~~ ~~~ ~~~~~~~~~~~ ~~~~~ ~~~~~~~~~~ ~~~’~~~ ~~~~~~~~~~~~~ ~~~ ~~~~ ~~~~~~~.\nvoir l’entrée du dimanche 20 août 2017 et ses 2 images dans Le Jour ni l’Heure


Jean-Jacques Urvoas, ganet e Brest d'an 19 a viz Gwengolo 1959, a zo ur politiker ezel eus ar Strollad Sokialour (PS). Dilennet da gannad Kentañ pastell-vro Penn-ar-Bed (Kemper) abaoe 2007. Anvet e voe da Vinistr ar Justis d'ar 27 a viz Genver 2016, ur post ma chomas betek miz Mae 2017. E dilennadeg kannaded Mezheven 2017 e oa bet kannet gant Annaig Le Meur, eus kostezenn La République En Marche. Neuze eo aet da gelenn en-dro da Skol-veur Breizh-Izel ha skolioù-meur all.\nE 2019 e voe barnet abalamour m'en doa kaset keloù da d-Thierry Solère eus un enklask diwar e benn, pa oa Ministr ar Justis. Kondaonet e voe d'ur miz toull-bac'h gant goursez ha d'un dell-gastiz 5000 euro.\n↑ Le Monde 30/09/2019\nAdtapet diwar « https://br.wikipedia.org/w/index.php?title=Jean-Jacques_Urvoas&oldid=1867577 »\nKemmoù diwezhañ degaset d'ar bajenn-mañ d'an 10 Meu 2020, da 12:07.


Luise von Mecklenburg-Strelitz - Wikipedia\nLuise von Mecklenburg-Strelitz e 1801\nAr rouanez Luise, eoullivadur gant Josef Maria Grassi er bloaz 1802\nSkritur ar rouanez\nLuise von Mecklenburg-Strelitz (1776–1810), a oa pried Friedrich Wilhelm III Prusia, roue Prusia. Karet e oa kenañ, dremmet eus ar c'haerañ, ha brudet evel ar Rouanez Luise. He barr he brud e voe e-pad ar brezel ouzh armeoù gall Napoleone Buonaparte.\nGanet e oa e 1776. Merc'h e oa da Karl II Mecklenburg-Strelitz, priñs pennhêr dugelezh Mecklemburg-Strelitz, letanant jeneral Hannover, ha da Friederike von Hessen-Darmstadt (1752–1782). Bugelig e oa pa varvas he mamm, ma addimezas he zad d'e c'hoar-gaer. Adalek 1786 (10 vloaz e oa) e voe savet Luise hag he c'hoarezed gant o mamm-gozh, e Darmstadt. D'o c'helenn e oa ur c'houarnerez protestant Salomé de Gélieu, eus Neuchâtel (a oa da Brusia neuze), ha gallegerez. Ar galleg e oa yezh an noblañsed alaman uhel etreze, met rannyezh Hessen a gomze ivez, pezh a veze kavet souezhus gant tud Berlin, ha poan he deveze o skrivañ alamaneg difazi. Klav-kerdin ha telenn a ouie son, tresañ a rae, metne oa ket bet skoliadez gwall vat. Ar relijion avat a blije dezhi.\nE miz Kerzu 1793 e timezas d'ar priñs danvez-roue Prusia, Friedrich Wilhelm III Prusia hag e teuas da vout rouanez Prusia en 1797. Bec'h he doe o kendrec'hiñ he fried d'ober brezel da Napoleon, pa ne felle ket dezhañ mont a-du gant ar priñs Louis-Ferdinand Prusia hag e vinistr Karl August von Hardenberg.\nMont a reas kalonek da-heul arme Prusia, evit brasañ plijadur ar soudarded, met goude Emgann Jena e rankas tec'hel rak armeoù an alouber. E miz Kerzu 1806 e oa e Königsberg hag eno e tapas an typhus. E miz Gouhere 1807, e-pad Kendiviz Tilsitt e teuas a benn da vout resevet gant Napoleon evit klask skañvaat ar bec'h lakaet gantañ war Alamagn trec'het, hogen en aner.\nTapout a reas droug en he skevent, ha mervel a reas e miz Gouhere 1810, p'edo oc'h ober ur weladenn d'he zad e kastell Hohenzieritz e-kichen Neustrelitz.\nPoltred ar roue Friedrich Wilhelm III Prusia hag ar rouanez Luise.\nDek bugel he doe, seizh a vevas:\nFrederig Gwilherm IV Prusia (1795-1861), a voe roue Prusia\nhag a zimezas en 1823 da Elesbed Ludovika Bavaria\nWilhelm (1797-1888), a voe roue Prusia hag Impalaer Alamagn\nhag a zimezas en 1829 da Augusta von Sachsen-Eisenach (1811-1890)\na zimezas en 1817 da Nikolaz Iañ (1798-1855), tsar Rusia;\ndimezet en 1825 da Marie von Sachsen-Weimar-Eisenach (1808-?)\nAlexandrine Prusia (1803–1892)\na zimezas en 1822 da Paul Friedrich von Mecklemburg-Schwerin (1800-1842)\nLuise von Preußen (1808-1870)\na zimezas en 1825 da Friedrich van Oranje-Nassau\na zimezas e 1830 da Marianne an Izelvroioù hag a dorras o dimeziñ en 1849,\na zimezas en 1853 en-vorganatek da Rosalie von Rauch (1820-1879), savet da gontez Hohenau.\nJean-Paul Bled, La reine Louise de Prusse : Une femme contre Napoléon, Fayard, 2008 (ISBN 978-2213638157)\n(fr) Ar rouanez Luise\nAdtapet diwar « https://br.wikipedia.org/w/index.php?title=Luise_von_Mecklenburg-Strelitz&oldid=1983256 »\nKemmoù diwezhañ degaset d'ar bajenn-mañ d'an 31 Meu 2022, da 09:24.


Burgue-Erreiti - Wikipedia\nSede pelec'h emañ Burgue-Erreiti e Nafarroa Beherea.\nBurgue-Erreiti (en euskareg), Vergüei-Vièlanava (en okitaneg), Bergouey-Viellenave (e galleg hag ent-ofisiel), zo ur gumun eus kanton Bidaxune, e proviñs Nafarroa Beherea, en Iparralde, en Euskal Herria, en hanternoz d'ar Pireneoù.\nErango er biz\nArrueta-Sarrikota er c'hornôg\nIlharre, Labetze-Bizkai ha Martxueta er su.\nEr reter emañ Bearn.\nAdtapet diwar « https://br.wikipedia.org/w/index.php?title=Burgue-Erreiti&oldid=1522094 »\nKemmoù diwezhañ degaset d'ar bajenn-mañ d'an 4 Eos 2013, da 14:06.


Langleiz hag ar brezhoneg : "krouiñ, gwarantiñ, treuzkas" ; predegenn (en linenn) get Glenn Gouthe - Ti Douar Alre\nLangleiz a zo anavet evit e oberennoù arz e Breizh. Mes dianavetoc’h eo al liamm en doa get ar brezhoneg. Petra en deus skrivet ? Petra en deus dastumet ? Petra zo bet e rol evit peurunvanidigezh ar yezh skrivet ha perak ?\nKaset get Glenn Gouthe, kelennour brezhoneg, àr studioù doktorelezh e Skol-Veur Roazhon 2.\nMerc'her 19 a viz Mae (en linenn dre Zoom), 6e noz. Evit gouiet hiroc'h ha lakaat hoc'h anv : 02 97 78 41 40; degemer@tidouaralre.com.\nLangleiz hag ar brezhoneg, get Langleiz.


C'hoari a-stroll n'out ket barzh - Stal Mignoned ar Brezhoneg\nBoutik Mignoned ar brezhoneg / C’hoari stroll “N’out ket barzh” (APLUD)\nC’hoari stroll “N’out ket barzh” (APLUD)\n“N’out ket barzh” a vez kinniget alies en nozvezhioù c’hoari evit ar re vras. Palioù eeun a zo: bezañ prim, flapañ ha c’hoarziñ.\nC’hoari a-stroll « N’out ket barzh »\nAr c’hoari a-stroll-mañ a zo bet savet ha produet e Breizh diwar intrudu Sten Charbonneau. A-drugarez dezhañ e teu aesoc’h ha splannoc’h ober gant ar brezhoneg evit an deskidi hag evit an dud ampart zoken.\nAPLUD eo un embanner c’hoarioù pedagogel. “N’out ket barzh” en o zouez a zo bet krouet e 2017.


Xun Zi, sinaeg 荀子, pinyin Xún Zĭ, "Mestr Xun" (313 – 238 KJK)  a oa ur prederour sinaat konfusian eus Marevezh ar Stadoù Brezelour (475-221 KJK).\nEn he doare e voe prederouriezh Xun Zi klokoc'h ha kemplezhekoc'h eget hini Meng Zi evit a sell ouzh difenn ar Gonfusianegezh. Pa oa Xun Zi o keveziñ prederourien all e amzer e savas ur reizhiad konfusian diazezet war brederouriezh ar c'helennerezh. Sellet e vez ouzh Meng Zi ha Xun Zi evel ouzh soñjerien veur ar Gonfusianegezh, war-lerc'h Konfusius e-unan evel-just.\n2.1 An Hent, an Neñv hag an Natur\n2.2 Natur mab-den\n2.3 Ar gelennadurezh\n2.4 Ar vuhezegezh\n2.5 War an Hent\n2.6 Ar galon-spered\n3 Ar yezh hag ar boelloniezh : an anvioù reizh\n4.1 Lidoù ha sonerezh\n4.2 Ar galloud madelour\nNebeut-tre a ouzer diwar-benn buhez Xun Zi. Ur buhezskrid berr-tre a gaver e Kounskrid an istorour SIMA Qian (~145 - ~86 KJK), ma skriv e voe Xun Zi ganet er bloavezh 313 KJK er stad Zhao dindan an anv 荀況 XUN Kuang. War-dro ar bloavezh 264, pa oa un 50 vloaz bennak, ez erruas er Stad Qi da gemer perzh e kendalc'hoù an akademiezh bet savet gant rouaned Qi a-benn ma vije holl ouizieien Sina o studiañ hag oc'h eskemm mennozhioù eno.\nWar a hañval e kuitaas Qi meur a wezh da vont d'ar Stad Qin er C'hornôg. Goude unan eus ar beajoù-se en em gavas falstamallet e lez Qi abalamour ma veze alies en ur Stad enebour ; d'ar Stad Chu ez eas Xun Zi neuze, ma voe anvet da brefed ur gêr er Su anvet Lanling. Dilezel a reas ar garg-se pa voe pennmaodiern Chu drouklazhet er bloavezh 238. Chom e Lanling a reas koulskoude, ha diazezañ ur skol eno. Ar prederour HAN Fei Zi (281-233) ha pennmaodiern Qin LI Si (~280 - ~208) a voe e-touez e heulierien – brudet eo Han Fei Zi evit bezañ bet e penn al Lezennouriezh ha Li Si evit bezañ lakaet deviñ ar skridoù konfusian  er bloavezh 213 KJK.\nWar-dro ar bloavezh 238 KJK e varvas Xun Zi, e Lanling. Lod istorourien a embann en deus bevet pell a-walc'h evit gwelet Sina unanet gant Qin er bloavezh 221. Mard eo gwir, sur a-walc'h e voe mantret o welet e studierien Han Fei Zi ha Li Si evel kuzulierien ur Stad a oa aet enep e selloù konfusian war ar galloud. Pelloc'h e voe pobl Sina dindan yev al Lezennourien, ha setu perak moarvat e voe troet kein ouzh mennozhioù Xun Zi.\nLezet en deus Xun Zi ur skrid a zoug e anv abaoe an 9vet kantved GJK. Hep mar ez eo ar Xunzi ar brasañ henskrid prederouriezhel a c'heller lakaat dindan anv un aozer hepken.\nDiv levrenn ha tregont a ya da ober ar skrid a zo deuet betek ennomp, war-dro 25 anezho o vezañ lakaet da oberenn wirion Xun Zi, hag ar peurrest o vezañ feal d'e gelennadurezh zoken ma n'int ket bet skrivet gant ar prederour e-unan.\nArnodadennoù frammet en-dro d'un dodenn hepken eo an darn vuiañ eus ar pennadoù a vije labour Xun Zi e-unan ; troc'hadoù barzhoniel zo ivez, nebeut a gendivizoù, ha div levrenn zo dastumadegoù barzhonegoù.\nGant aked e tispleg Xun Zi e soñjoù en e skridoù, hag arguziñ a ra enep prederourien all, ar pezh a laka ar Xunzi da vezañ ur skrid prederouriezhel da vat, disheñvel er c'heñver-se diouzh oberennoù ar soñjerien sinaat a vevas araozañ.\nAn Hent, an Neñv hag an NaturAozañ\n道 dào eo ar ger sinaek evit "hent". Unan eus gerioù diazez ar brederouriezh sinaat eo, ha kemmañ a ra e ster hervez pep prederour. An hent fetis eo ar ster orin, hogen "doare" eo ar ster muiañ-arveret : an doare da ober, d'em zerc'hel ha, dre vras, an doare reizh da ren ur vuhez denel.\nEvit Xun Zi ez eo an dào an doare denel da ren ur vro ha da vevañ enni – pell diouzh dào Lao Zi hag an Daoegezh a gaver roudoù anezhañ e skridoù Meng Zi ivez. Hervezañ e oa bet an Hent dizoloet gant fured an henamzer, ha ne chome nemet heuliañ o alioù da ober a-benn sevel ur gevredigezh peoc'hus, stabil ha pinvidik. Pellaat diouzh an Hent evel ma oa bet termenet na gasje nemet d'an dizurzh a oa o ren, dres, da vare ar Stadoù Brezelour.\nAl lidoù dreist-holl, bet ijinet gant mab-den, zo pouezus en doare ma veiz Xun Zi an dào. A-gostez e lez natur wirion an dào, hag an tabut diwar-benn gouzout ha krouet pe zizoloet eo bet gant mab-den.\nA-hed Istor Sina e oa bet 天 tiān, an Neñv pe an Natur, lakaet da zoue pe d'un nerzh par d'an hini anvet karma en Hindouegezh, a c'hopr pe a gastiz an dud diouzh o oberennoù. Ne gred ket Xun Zi e kemerfe tiān perzh e buhez an dud, pa lenn 天 evel "Natur" hepken : neptu eo an Natur, pa chom heñvel he doare bepred – anv ebet a skoazellañ ar vadoberourien pe ober droug d'ar falloberourien. Distag eo an dào diouzh tiān, n'en deus ket ezhomm eus asant an Neñv kent bezañ mat evit an dud.\nE pennad 17 ar Xunzi, anvet Prezegenn war divoud an Neñv (pe : Prezegenn war divoud an Natur), e tiarbenn Xun Zi kement sell war tiān na blij ket dezhañ, hini MO Zi (~479-~381 KJK) pergen.\nN'eo ket an Neñv a zegas peoc'h ha finborte d'ar rounaed vat, a skarzh ar re fall a-ziwar ar gador : dre o disentezioù dezho e c'hoarvez kement-se.\nN'eo ket dre vadelezh an Neñv e teu eostoù fonnus ha boued evit an holl : dre verañ a labour-douar en un doare fur e teu – pe ne zeu ket – kement-se.\nN'eo ket dre gounnar an Neñv e vez fallaennoù ha liñvadennoù : darvoudennoù naturel zo anezho.\nDidalvez eo klask gouzout tro-spered an Neñv d'ar mare-mañ-mare : ar gwellañ eo bezañ prest da dalañ ouzh kement darvoud a c'hall c'hoarvezout.\nPetra pennak ma veize Xun Zi an Natur, ar speredoù hag an doueed evel darvoudoù kempoell ha danvezel n'en deus biskoazh kinniget kaout an dizober eus an oberoù relijiel a vez stag outo, evel an aberzhioù hag an urisinouriezh. Soñjal a rae dezhañ e oant un tamm eus al lidoù a framm ar gevredigezh, hogen arabat e vije gortoz disoc'h pe zisoc'h diouto.\nEr pennad 17 bepred e tispleg e vez ar barradoù glav distag eus ar pedennoù evit ma rafe glav, hogen ret eo pediñ evit ar glav pa vez sec'hor – ket en abeg da c'halloud ar bedenn war darvoudoù an Natur, d'he c'halloud war an dud ne lavar ket.\nAr gwellañ tra da ober, hervez Xun Zi, eo kompren petra a vez graet gant an Natur ha petra a vez graet gant an dud, en ur bouezañ war oberennoù an dud. Ker fazius eo krediñ en Neñv oc'h ober war-dro buhez an dud ha klask dielfenniñ natur an Natur pe klask sikour ganti. Ar ouiziegezh pleustrek eo tachenn Xun Zi, ar pezh a rankje an dud ober, rak den ne c'hall kemmañ natur an Natur, ha gouzout a ra mab-den penaos bevañ hervez an Natur : heuliañ an Hent.\nD'an dud o-unan da ober al labour-se, a soñje-eñ pa boueze prederourien ar mare war perzh an Neñv (天 tiān) hag an Natur evel andonioù an urzh hag ar vadelouriezh.\nPa grede Meng Zi e natur vat mab-den e krede Xun Zi ar c'hontrol-rik. D'e soñj ez eo mab-den techet da ober fall dre e natur, peogwir n'eus benveg ebet ennañ d'e zelc'her war hent ar mad, evel ma raje un nadoz-vor.\nPa'z embanne Meng Zi ez eo an deskadurezh ar benveg da ziorren ar perzhioù mat a zo enganet en den e tisklêrie Xun Zi e kas ar perzhioù enganet en den d'an dizurzh ha d'ar brezel, hag o c'hemmañ eo ret ober neuze, n'eo ket o diorren. Mar chom mab-den hep studiañ an Hent e vez bepred o klask gwalc'hiñ d'e c'hoantoù, ar pezh er c'has da vevañ er baourentez, en droug, en diouiziegezh, ha da vervel abred.\nArguzennoù a roas Xun Zi enep Meng Zi. Evitañ ez eo natur mab-den ar pezh a zo enganet, na ranker ket deskiñ. Mar bije an dud mat dre natur ne vije ket ezhomm eus lidoù ha lezennoù, a zo bet krouet gant tud anaoudek abalamour ma n'int ket empret e natur mab-den, dres a-walc'h. Ar mad e fell d'an dud kaout, ar pezh a ziskouez n'o deus ket ar mad-se enno. N'eo ket an dud drouk dre natur avat : n'o deus keal ebet eus an droug hag ar mad, setu perak e rankont o deskiñ dre al lidoù hag ar vadelouriezh.\nEvel Meng Zi koulskoude ez embann Xun Zi e vez natur mab-den heñvel e pep den ; den ebet ne zeu er bed gant reolennoù ar vadelouriezh enganet. Fall eo natur mab-den, emezañ, hogen bez' e c'haller atav he reizhañ, zoken pa ne c'hoarvez ket alies peogwir e rank an den e-unan boulc'hañ an hent. Siwazh, ne c'haller ket rediañ an den da ober.\nEvel Konfusius ha Meng Zi e vez Xun Zi dedennet gant an doare den a ranker bezañ, kentoc'h eget gant an doare lezennoù a ranker sentiñ outo. Ret eo neuze dont da vezañ un den a anavez an Hent hag em zalc'h hervez an Hent, dre natur, rak da natur wirion mab-den e kas an Hent.\nPeogwir eo fall natur mab-den e ranker studiañ a-benn anavezout an Hent, ha ne c'haller ket studiañ hep kelenner – hep ur poder, biken ne droio ar pri da bod, emezañ.\nDeskiñ em zelc'her reizh eo ar pal, n'eo ket anavezout ur bern fedoù, setu e kinnigas Xun Zi studiañ ar skridoù bet savet gant fured an hen amzer. Xun Zi e voe ar prederour kentañ o sevel ur reizhiad studioù konfusian a voe an diazez d'ar gelennadurezh sinaat betek hiziv an deiz.\nPleustriñ e oa alc'hwez reizhiad Xun Zi : en tu all da zeskiñ al lidoù e ranke ar studierien o lakaat e pleustr, rak krediñ start a rae ar prederour e troje al lidoù a venveg da bal a-feur ma'z aje ar studier war-raok gant an Hent. Setu perak, ouzhpenn al lidoù, e poueze Xun Zi war ar sonerezh : borodus e c'hall bezañ deskiñ seniñ pa c'hoantaer lezirañ, met pa ouzer e vo leziret goude pleustriñ e teu skañvoc'h an aner, ha seul belloc'h ez eer gant anaoudegezh ar benveg seul vuioc'h a blijadur a gaver o seniñ, betek disoñjal ar c'hoant da lezirañ a oa e penn kentañ an hent.\nTeir fazenn zo war an Hent hervez Xun Zi : ar studier, an den a enor (君子 jūnzi) , ar fur. Setu amañ un termenadur konfusian, hogen ur ster dibar e ro ar prederour dezho : fellout a ra d'ar studier deskiñ Hent ar fured kozh ha bevañ hervez o skouer (fellout a ra dezhañ seniñ mat, neuze e pleustr war ar skeulioù), desket eo ar junzi hogen ret eo dezhañ em soñjal kent ober ar pezh a zo reizh (gouzout a oar seniñ mat, hogen ezhomm en deus eus ar sonerezh skrivet dirazañ), n'en deus ket ar fur ezhomm d'em soñjal peogwir emañ al lidoù hag ar vuhezegezh reizh en e natur (seniñ a ra dre eñvor, hep soñjal, hag en un doare naturel e ro un arliv eus e bersonelezh d'ar pezh emañ o seniñ). Met atav e chom danvez da zeskiñ, eme Xun Zi, ha ret eo pleustriñ bepred da zelc'her al live uhelañ – ar marv hepken eo diwezh ar studi.\nHollbouezus eo studiañ dindan ren ur c'helenner, hag unan mat, da lavaret eo unan a vev bepred gant al lidoù (den ebet ne gemerfe kentelioù seniñ digant ur c'helenner n'en devije graet nemet lenn diwar-benn ar seniñ) hag a oar treuzkas furnez ar re gozh. Ouzhpenn kelenn ha displegañ e rank ar c'helenner bezañ ur skouer evit ar studier eus ar pezh a zo e penn an hent.\nMar ne gav ar studier kelenner gwirion ebet e c'hall enoriñ ha seveniñ al lidoù gant e galon, o c'hrompren gant e spered ha klask bezañ intret ganto.\nHep unan eus an daou zoare-se ne vo ar studi nemet berniañ fedoù didalvez n'o devo levezon ebet war emzalc'h an den.\nWar an HentAozañ\nMard eo ret kavout ur c'helenner skouerius, penaos e reas an henfured evit dizoleiñ an Hent ?\nEvel m'o devoa desket treiñ pri an douar da bod prizius, eme Xun Zi : dre wellaat an doare a-feur ma veze treuzkaset a rummad da rummad a-hed ar c'hantvedoù.\nDres evel ma ne c'haller ket bezañ ur junzi hep studiañ peogwir eo fall natur mab-den, den ne oar dre natur fardañ ur pod prizius diwar pri an douar : ret eo e vije bet tud ampartoc'h eget ar re all a zizoloas penaos ober podoù, ret eo ivez e vije tud o devoa c'hoant da zeskiñ ober, ha tud da gelenn d'an dud all, ha tud mennet da bleustriñ a-benn ober podoù gwelloc'h-gwellañ. Evel-se e reas an henfured : rummadoù anezho a sellas pizh ouzh mab-den, a ijinas lezennoù da reoliañ ar gevredigezh, betek kavout an Hent, an doare gwellañ da urzhiañ ar gevredigezh hervez Xun Zi.\nHevelep disoc'h, eme ar prederour, zo deuet diwar deskadurezh ar fured, n'eo ket diwar o natur, a oa ken fall ha hini an dud all peogwir e vez heñvel an natur a zen da zen hag a rummad da rummad. Dre studiañ hag ober taolioù-arnod int deuet a-benn da zizoleiñ an Hent. Klok eo an anaoudegezh, n'eus nemet heuliañ an Hent ; klask bezañ ur junzi pe ren war ur boblad hep studiañ ha pleustriñ war an Hent hervez skouer an henfured zo evel klask adijinañ penaos ober ur pod hep bezañ gwelet ur poder o labourat. Sur a-walc'h e c'halljer dont a-benn, gant kalz labour, kalz amzer ha kalz chañs, met aesoc'h eo studiañ ar pezh a zo bet ijinet diwar skiant-prenet an amzerioù kent.\nE 心 xīn, ar galon-spered, emañ skiant pep den hervez an hengoun sinaat ; evel Meng Zi e krede Xun Zi e rankje ar galon bezañ "aotrou ar c'horf". Ouzhpenn ur c'helenner a-zoare neuze e ranker kaout ur galon-spered a-zoare, da lavaret eo unan sioul hag emzastumet a-benn studiañ, rak a-du gant an Hent eo ober gant ar galon a-benn sturiañ ar c'hoantoù ha divizout diwar-benn ar mad hag ar fall.\nHervez Meng Zi ha Xun Zi ne zivizer ket a-zivout ar c'hoantoù, a zo un tamm eus natur mab-den. Perzh ur galon-spered yac'h eo reoliañ ar c'hoantoù, pa ne ra war o zro nemet pa vez reizh en ober. Em reoliañ a ra xīn, ha reoliañ an tammoù all eus ar c'horf. Dre oberennoù ar galon-spered e c'hall mab-den krouiñ lidoù ha reolennoù madelouriezh a-benn tec'hel diouzh e natur fall.\nEr Xunzi e tispleg ar prederour penaos diorren ar galon-spered a-benn mirout a faziañ.\nRet eo gourdoniñ xīn evit ma teufe euvridik, emzastumet ha sioul. Dre-se ez anavezo an Hent hag e tenno splet anezhañ.\n"Goullo" eo ar ger arveret gant Xun Zi evit "euvridik" : dizehan e vez ar galon-spered o teskiñ hep bezañ leun gwezh ebet.\n"Unvan" a skriv ar prederour evit "emzastumet" : gouest e teu xīn da vezañ emskiant eus daou du un dra pe ur c'heal hep na vije kenc'hoari etrezo.\n"Difiñv" a ra evit "sioul" : dishual e vez ar galon-spered pa ya a labour da labour, hep dizurzh, ha didrubuilh pa vez o teskiñ traoù nevez.\nPa vez xīn goullo, unvan ha difiñv e c'hall kompren an Hent ; anez-se e vez dallet ha/pe heskinet, evel ma rebech Xun Zi ouzh ar brederourien all : ne wel o c'halon-spered nemet un doare eus an Hent, heskinet int gant an tamm nemetañ a welont ha droukveskañ a reont un troc'had hent gant an Hent en e bezh.\nAr yezh hag ar boelloniezh : an anvioù reizhAozañ\nAr Xunzi, kaerskrivet gant\nNe oa ket Xun Zi dedennet gant ar boelloniezh. Pa oa prederourien all eus e amzer, evel heulierien Mo Zi da skouer, o sevel ur reizhiad kempoell a-benn arguziñ (helavarouriezh, digenveizadoù, kendrec'hiñ ur rener a-zivout ur mennozh kent arguziñ a-benn e kendrec'hiñ a-zivout ar mennozh kontrol) e tisklêrie Xun Zi e oa ur c'holl-amzer eus kement-se holl. Kendrec'hiñ diwar-benn ar wirionez hepken eo pal an arguzenniñ, emezañ, hag an Hent eo ar wirionez. An Hent eo ret studiañ, ha didalvez pe gwallus eo ober disheñvel.\nEr skrid Kendivizoù XIII.3  ez erbede Konfusius reizhañ an anvioù (正名 , zhēng míng), ar pezh a gasas Xun Zi da lakaat ar yezh en e brederouriezh, en un doare resis-kenañ evit e amzer. Difenn an Hent e oa ar pal, evel-just.\nDa soñj Xu Zi avat ez eo arabat kemmañ an anvioù a zo, zoken pa ne glotont ket resis gant o dave : ur fazi e vije kemmañ anvioù a zo bet degemeret gant an holl, peogwir ne ouije mui den a betra e komzjed ez resis. Hogen ret eo diforc'hañ etre ar ger, a zo divizet, hag ar pezh a anver, a zo ur gwirvoud ergorek – ha pa vije anvet water, الماء, agua pe 水 e chom dour ar pezh eo dre natur. Setu perak e talc'h Xun Zi da unan eus penaennoù ar Gonfusianegezh : ret eo d'an anv bezañ feal d'ar wirionez ; emañ ar gwir gant Meng Zi pa ra an diforc'h etre "kastizañ un torfedour" ha "lazhañ ur roue" mar n'eo ket ar roue dellezek da ren. .\nEnep heulierien Mo Zi e savas Xun Zi er c'heñver-se, pa lavarent : "ul laer n'eo ket un den, neuze lazhañ ul laer n'eo ket lazhañ un den". Kement-se n'eo ket reizhañ an anvioù, emezañ, ha pell emañ diouzh an Hent, rak tud eo al laeron dre natur, zoken pa n'int ket tud wirion er ster konfusian (君子 junzi, "den a enor"). Ergorek eo ar gwirvoud, divizet eo an anvioù, ha dereat (heñvel ouzh an diviz) pe zizereat (disheñvel diouzh an diviz) e c'hall un anv bezañ.\nOuzhpenn da gement-se tiforc'he Xun Zi etre anvioù mat (aes, didro, a zegas ar gwirvoud d'ar spered diouzhtu pa vezont distaget) hag anvioù fall. Zhēng míng eo ober gant anvioù mat a-benn ma vije meizet ar gwirvoud, rak evit eskemm mennozhioù emañ ar yezh, ha ret e vije skarzhañ kement tra a vir ouzh an eskemm bezañ fraezh ha sklaer, evel c'hoarioù yezhoniel ar brederourien all.\nE-kerzh Marevezh ar Stadoù Brezelour e vevas Xun Zi, pa oa meur a Stad oc'h em gannañ a-benn ren war Sina a-bezh. Dilezet e voe an doareoù politikel kozh, troet an dud hag an armerzh war-du galloud an armeoù. Holl brederourien an amzer a glaskas penaos degas stabilded, urzh ha surentez en ur bed aet da ziskiant.\nAes e oa ar respont hevez ar Gonfusianed : ret e oa distreiñ da zoareoù an henamzer, pa veze urzh er bed. Evit Xun Zi pergen e oa ret adstaliañ reizhiad al lidoù kozh.\nAn unpenniezh e oa ar gouarnamant gwellañ hervez holl brederourien marevezh ar Stadoù Brezelour. Ne oa ket anv a werinelezh : ar roue a oa e penn ar Stad, gwir en devoa da gemer disentezioù war an holl dachenneoù, da envel, diskargañ, lakaat d'ar marv kement kargad a oa er Stad. Ar roue a c'halle koll ar gador abalamour ma ne sevene ket e zeverioù, hogen e warlerc'hiad ne oa ket dibabet gant ar bobl.\nKlask a reas politikourien ar mare reoliañ ar gouarnamant dre an hengoun hag ar mennozhioù kentoc'h eget dre al lezennoù. Heulierien Mo Zi a lakae an Neñv a-us ar roue : diwar intrudu an Neñv e vije brezel pe zispac'h da ziskar ur roue mac'homer, n'eo ket dre youl ar bobl ; enebiñ a reas Xun Zi : da-geñver ar bobl e oa deverioù ar rouaned, n'eus Neñv ebet o kas politikerezh ur Stad.\nEvel an holl Gonfusianed e selle Xun Zi ouzh ar Stad evel ouzh ur familh, ar roue o vezañ evel un tad evit ar bobl, oc'h ober mat war he zro, ha dre vezañ feal d'he roue e respontje ar bobl.\nUn abeg all a oa evit bezañ ur rener konfusian : mar ne blij ket o rener d'an dud e nac'hont brezeliñ evitañ, hag en arvar en em gav ar Stad da vezañ lonket gant unan all.\nLidoù ha sonerezhAozañ\nUnan eus palioù al lidoù e oa bevenniñ galloudoù ar renerien ha pouezañ war o deverioù da-geñver ar bobl, en doare konfusian. Unan all, hervez Xun Zi, eo delc'her d'an dereoù er gevredigezh.\nDa soñj Xun Zi, diskar urzhaz ar gevredigezh e oa ar pennabeg da zizurzh marevezh ar Stadoù Brezelour. Pa ne vev mui an dud hervez o dere gwirion e kevezont a-benn seveniñ o c'hoantoù. Dav eo neuze, emezañ, sklaeraat an derezioù, diforc'hañ etre renerien ha sujidi, breudeur henañ ha breudeur yaouankañ, etre gwazed ha merc'hed. Pa oar un den diouzh e zere ha diouzh ar gwirioù ha deverioù a zo stag outañ ne glask ket kaout muioc'h eget n'eo dereat, alese urzh ha stabilded er gevredigezh – ha muioc'h a hevoud evit an dud eget pa vezont o keveziñ.\nPeogwir e vez techet an dud, dre o natur fall, da glask seveniñ o c'hoantoù e klaskont holl kaout an traoù gwellañ a zo a-fed boued, dilhad, pinvidigezh. Ha reizh eo, rak ar fured hepken a gement zo gouest da vestroniañ o c'hoantoù. Peogwir eo harzet peadra ur vro ne c'hall ket an holl dud bastañ d'o c'hoantoù, ret eo dezho deskiñ divizout ha poellek eo o c'hoant pe get, ha setu pal al lidoù hervez Xun zi : kelenn d'an dud seveniñ o c'hoantoù en un doare dereat.\nGant reizhiad hengounel al lidoù e veze reoliet deverioù pep dere kevredigezhel da-geñver ar re all, ha pelloc'h c'hoazh, rak reoliet ivez e veze an traoù danvezel dre zere, koulz ha livioù an dilhad, an doareoù da veajiñ, an obidoù hag all.\nAr sonerezh a oa pouezus en doare da ren ur Stad, rak Sinaiz an henamzer e krede dezho e oa ar sonerezh an dro eeunañ hag efedusañ da levezoniñ fromoù an dud. Ret eo oa neuze, hervez Xun Zi, seniñ ar pezhioù a zeree a-benn mestroniañ fromoù an dud hag o mirout war an Hent. Sonerezh dizereat a c'hallje degas feulster ha diskar urzhaz ar gevredigezh, setu e ranke ar Stad embann petore sonerezh a vije mat evit fromoù dereat an dud, ha petore sonerezh a vije direizh hag arvarus evit kempouez ar gevredigezh.\nAr galloud madelourAozañ\nKozh e oa ar meizad-se dija da vare Xun Zi, met dre aberzhoù en enor d'an doueed e veze gounezet en henamzer. Adal Konfusius hag ar c'heal a junzi e voe troet tamm-ha-tamm e galloud arwarzh ar rener karet gant e bobl, zoken pa lez e vaodierned da ren war an traoù danvezel. Diwar skouer o rener e teuje ar sujidi da vezañ vertuzus, ar stad aes da verañ, ha didalvez al lezennoù hag ar c'hastizoù.\nXun Zi avat ne oa ket ken gwellseller ha Konfusius, petra bennak ma krede ivez e galloud ur rener skouerius.\nTri doare rener a zo, hervez ar prederour. El live izelañ emañ ar rener a glask brasaat e diriad dre nerzh an arme, a gemer tailhoù pounner hep soñjal e buhez ar bobl, a ren dre lezennoù strizh ha kastizoù garv, hag a goll ar gador en diwezh. En eil live emañ ar rener a gas ar Stad en un doare efedus, a chom skañv war an tailhoù, a oa tuta maodierned ampart, a ra mignoned eus ar Stadoù amezek, a c'hall treiñ da bennrener. El live uhelañ emañ ar rener gwirion, a zo karet gant e sujidi en abeg d'e bennaennoù lidel, a c'hall unvaniñ broadoù hep an disterañ brezel peogwir e fell d'an dud bevañ dindan e ren. Hennezh zo heñvel ouzh renerien an amzer gozh, a ouie ren hervez an Hent.\nSiwazh, peogwir eo fall natur mab-den e ranker ober gant lezennoù ha kastizoù, eme Xun Zi, rak lod tud em lakaio e-maez lezenn an Hent. Gant ar stadadur-se marteze e voe Han Fei Zi, unan eus studierien Xun Zi, levezonet kent sevel e zamkan "Gopr ha kastiz" a voe ken kriz da Sinaiz dindan ren ar remziad Qin hag al Lezennourien.\n↑ Gwelit ar pennad Pevar Levr ha Pemp Klaselour\n↑ Gwelit ar bajenn Pevar Levr ha Pemp Klaselour\n↑ Mengzi 1/2/8\nEBREY Patricia Buckley, Chinese Civilization : A Sourcebook, Free Press, New-York, SUA, 1993, ISBN 978-0-02-908752-7\nArroudoù @ http://academic.brooklyn.cuny.edu/core9/phalsall/texts/hsun-tse.html\nKNOBLOCK John, Xunzi : A Translation and Study of the Complete Works,Vol. I, Books 1-6, Stanford University Press, Stanford, California, SUA, ISBN 978-0-8047-1451-8\nArroudoù @ http://www.humanistictexts.org/xunzi.htm\nSCHIPPER Kristopher, Xunzi, en Encyclopædia Universalis, Albin Michel, Paris, 1998, ISBN 978-2-226-10092-4\nELSTEIN David., Internet Encyclopedia of Philosophy, 30 Eost 2004, http://www.iep.utm.edu/xunzi/\nMENG ZI, The Works of Mencius, http://nothingistic.org/library/mencius/, gant Stephen R. McIntyre\nSIMA Qian (troet gant J. Pimpaneau), Mémoires historiques – Vies de Chinois illustres, Picquier, Arles, Bro-C'hall, 2002, ISBN 978-2-87730-611-9\nXUN Zi, Xun Zi, troet gant Ivan P. Kamenarović, Éditions du Cerf, Paris, 1987, ISBN 978-2-204-02794-6\nBookRags, lec'hienn ar studierien hag an enklaskerien, http://www.bookrags.com/biography/hsun-tzu/\n• http://www.mandarintools.com/, gant Erik Peterson, Janya Inc., Amherst (NY) & Washington D.C, SUA\nAdtapet diwar « https://br.wikipedia.org/w/index.php?title=Xun_Zi&oldid=1765027 »\nDernière modification le 23 Eos 2017, à 19:25\nKemmoù diwezhañ degaset d'ar bajenn-mañ d'an 23 Eos 2017, da 19:25.


Baionetez - Wikipedia\nStumm brudet ar vaionetez eus an XIXvet kantved\nBaionetez, pe kleze-fuzuilh(Daveoù a vank), a reer eus un arm-troc'h a vez staget ouzh kanol ur fuzuilh pe ouzh un arm damheñvel evit kaout nerzh tagañ ouzhpenn da hini an arm-tan evit ar stourm a-dost. Implijet-bras e oa bet dreist-holl da vare ar fuzuilhoù untenn pe tenn-ha-tenn. Ral eo e implij hiziv an deiz. Ar baionetez zo deuet da vezañ muioc'h-mui un doare kinkladur evit an dibunadegoù.\nAn anv baionetez evit an arm-se zo deuet diwar ar galleg baïonnette (1575) eus anv Baiona, ur gêr en Norzh-Euskadi ma voe fardet ar baionetezoù kentañ er XVIvet kantved.\nBaionetezoù e-kerzh Emgann Petersburg e 1865\nKrog e oa dija ar vaionetez da vezañ un arm tost didalvoud abaoe an XIXvet kantved, dreist-holl abaoe brezel diabarzh Stadoù-Unanet Amerika (1861-1865). Brasjediñ a reer e oa bet nebeutoc'h evit 1% eus ar c'holloù denel war tachennoù emgann ar brezel-se, gwelet eo evel unan eus merkoù donedigezh ar brezel arnevez.\nImplij ar baionetezoù evit lakaat an enebourien da gilañ e-kerzh brezel diabarzh Stadoù-Unanet Amerika a c'hoarvezas aliezik met e-pad krogadoù bihan ha tostik-tost nemetken. Al lajad amzer efedusañ a oa pa veze an enebourien oc'h adkargañ ar fuzuilhoù, ar pezh a gemere war-dro ur vunutenn memes evit soudarded gourdonet-mat. D'ar mare-se dija e weler e oa diamzeriet ar vaionetez dre ma oa nebeut a soudarded lazhet gant seurt armoù, zoken pa veze gounezet krogadoù bihan pe tapet lec'hioù pouezus. Un implij all d'ar mare-se e oa lakaat ar baionetezoù ouzh ar c'hanol evit lakaat ur barrad aon da sevel e-touez an enebourien pe evit kadarnaat ar soudarded digalonekaet.\n↑ Geriadur Istorel ar Brezhoneg ha Geriadur Ménard\nAdtapet diwar « https://br.wikipedia.org/w/index.php?title=Baionetez&oldid=1937104 »\nKemmoù diwezhañ degaset d'ar bajenn-mañ d'an 21 Gen 2022, da 04:52.


Françoise d'Amboise — Wikipedia\nFrançoise d'Amboise, dugez Breizh.\nFrançoise d'Amboise, pe Frañseza Amboaz, ganet e kastell Thouars d'an 29 a viz Mae 1427 ha marvet d'ar 4 a viz Du 1485 e Naoned, a oa ur briñsez c'hall, merc'h da Louis d'Amboise, priñs Talmont ha beskont Thouars, ha da Louise-Marie de Rieux. Dimeziñ a reas da Bêr II, dug Breizh.\nEvit tec'hel rak doareoù gouez an aotrounez veur ez eas he mamm da repuiñ ganti da Vreizh, e lez an dug, a oa e Gwened, ha goude e Naoned.\nDa dri bloaz e oa bet ragaozet e timezje da eil mab an dug, Pêr, kont Montforzh. Pemzek vloaz e oa e 1442 pa voe graet an eured. Eizh vloaz goude e varvas he breureg Frañsez Iañ, hag anvet e voe he fried da zug.\nOber a reas war-dro ar re baour hag ar re glañv hervez skouer Francesca Romana en Italia.\nMervel a reas Pêr II e 1457. Divugel e oa an intañvez. Fellout a reas d'ar roue gall Loeiz XI he dimeziñ adarre hervez e ezhommm politikel, met hi ne blegas ket dezhañ.\nE 1463 e tiazezas ur C'harmel e Breizh gant Jean Soreth.\nMont a reas da gouent an Teir Mari, da Wened, e 1468.\nMervel a eure e Naoned e 1485, en ur gouent a oa bet lakaet ganti sevel. Anvet e voe da Wenvidigez gant ar pab. He c'hlopenn zo miret en Iliz-veur Naoned.\nHe c'hlopenn miret en Iliz-veur Naoned\nDelwenn dezhi en Iliz-veur Naoned\nDelwenn dezhi e Église collégiale Notre-Dame-de-la-Tronchaye e Rochefort-en-Terre\nEugène Lafolye, Compte des dépenses de Françoise d'Amboise, Éditeur Vannes, 1889.\nYann-Vari Perrot, Franseza Amboaz e Bue ar Zent, 1912.\n↑ Franseza, e Buhez ar Sent, 1912.\nAdtapet diwar « https://br.wikipedia.org/w/index.php?title=Françoise_d%27Amboise&oldid=1717786 »\nKemmoù diwezhañ degaset d'ar bajenn-mañ d'an 7 Gwe 2016, da 09:20.


(Adkaset eus Frazennoù)\nEr yezhoniezh e vez implijet an termen frazenn (diwar ar gresianeg: φράση, frazenn ; (e saozneg : sentence) evit komz eus un unanenn yezh, pe lavar, ennañ peurliesañ ur verb termen (saozneg finite verb).\nEn ur frazenn glok eeun e kaver ur rener, peurliesañ un anv pe ur ger anvheñvel, mui ur prezegad, peurliesañ ur verb pe ur ger verbheñvel. Gant ar yezhoù amrenererel e c'heller sevel frazennoù hep rener ebet avat.\nTammoù frazennoù diglok enne un elfenn bennañ nemetañ a reer "rannfrazennoù" (saoz. phrase)) anezhe, da skouer ur rannfrazenn verb enni ur verb da elfenn bennañ hag a c'hell talvezout da brezegad ur frazenn glok pe ur rannfrazenn anv, enni un anv da elfenn bennañ hag a c'hellfe talvezout da rener ur frazenn glok.\nFrazenn eeun :\nenni ul lavarenn emren (saoz. independent clause) hep islavarenn stag ebet ;\nenni meur a bennlavarenn distag liammet an eil ouzh eben gant stagelloù ha/pe poentadur ;\nenni ur bennlavarenn mui un islavarenn stag d'an nebeutañ\nFrazenn gevrennek liesrann (saoz. complex-compound sentence) : enni meur a bennlavarenn distag liammet unan anezhe d'an nebeutañ ouzh un islavarenn stag.\n"Pet den 'zo ez klas ?"\n"Ha goût a rez piv a oa deuet ?"\n"N'out ket sot, geo ?"\n"Nag a dud sot ez eus dre amañ !"\n"N'eo ket penn-sot an tamm anezhañ 'ta !"\n"Kae d'ar gêr"\n"Arabat mont re vuan"\n"Na lennit ket an dra-se"\nAdtapet diwar « https://br.wikipedia.org/w/index.php?title=Frazenn&oldid=1735322 »\nKemmoù diwezhañ degaset d'ar bajenn-mañ d'an 17 Gen 2017, da 18:22.


Brezel Yen - Wikipedia\nBrezel Yen zo bet graet eus ur prantad bec'h padus, adalek fin ar bloavezhioù 1950 betek dibenn ar bloavezhioù 1990, ma veze kevezerezh etre Stadoù Unanet Amerika (SUA) diouzh an eil tu hag an Unvaniezh Soviedel (URSS) hag ar broioù kevredet ganti diouzh an tu all.\nKornôg Europa ha Japan e oa ar broioù kevredet gant SUA. An darn vrasañ eus ar re a oa kevredet gant an Unvaniezh Soviedel a oa Reter Europa ha Republik Pobl Sina (a-raok an torr etre an URSS ha Sina).\nE-pad ar prantad-se e voe kevezerezh war tachenn ar brezelioù bihan, ar c'hevrediñ nerzhioù milourel, an ideologiezh, hag ar c'hrouiñ ha produiñ armoù a bep seurt ha dreist-holl an armoù nukleel.\nAr bed rannet e div lodenn : ar C'hornôg (glas), ar Broioù komunour (ruz) hag an Trede bed (gwer).\nAn emglevioù e-keñver lu pe arme\nHervez Bernard Baruch, anezhañ un den-stad en SUA brudet gant ar c'hazetenner Walter Lippmann, e talvez an droienn Ar Brezel Yen ur prantad bec'h bras etre SUA hag Unvaniezh ar Republikoù Sokialour ha Soviedel pe URSS etre 1947 ha 1991, hag int bet kevredet e-pad an Eil Brezel Bed. Hervez Raymond Aron e oa ur "brezel bevennet" pe ur "peoc'h brezelek" en ur bed daoubolel ma klaske an daou du chom hep tagañ an eil egile. Anavezet eo an dro-lavar "peoc'h dibosupl, brezel diasur".\nUn toullad emgannoù, adalek brezel Korea, brezel Vietnam betek brezel Afghanistan, o deus skeudennaouet ar brezel ameeun etre Soviediz ha stadunanadiz, gant kemer perzh o gevredidi. Broioù an trede bed evel India gant Nehru, Ejipt gant Nasser ha Yougoslavia gant Tito o deus savet e-pad un amzerig emsav ar re zisteud o tisklêriañ evel-se o neptuegezh hag o c'hoari gant ar c'hevezerezh etre an daou vloc'had evit sevel aotreadurioù.\n1 Abeg an anv\n2 C'hoant adsevel ar bed hag ar peoc'h goude an Eil Brezel-bed\n2.1 Un adsavadur ekonomikel\n2.2 Ur c'hoant peoc'h\n3 An deroù\n3.1.1 An abegoù kentañ : ar blegenn goude ar brezel\n3.2 Fin ar Brezel Yen\n3.3 Liammoù diavaez\nAbeg an anvAozañ\nAr gêr "yen", implijet evel un enepster a ziskouez n'eo ket ur brezel boutin, met un emgann hep tagadennoù armet eeun etre trec'herien an Eil Brezel-bed ; merket eo bet ivez gant redadeg an armañ, gourdrouz an armoù nukleel (kempouez ar spont) hag ar genstrivadeg teknologel evit gounit an egor.\nC'hoant adsevel ar bed hag ar peoc'h goude an Eil Brezel-bedAozañ\nEuropa da vare ar rideoz houarn.\nBlokad ar c'hornog, broioù an AFNA Blokad ar reter, broioù pakt Varsovia Rideoz houarn Broioù neptu Emsav ar re zisteud\nE 1945, dirak ar Stadoù europat rivinet gant an Eil Brezel-bed, eo lakaet war-wel div vro dreistgalloudus en endro geopolitikel ar bed. Ar Stadoù-Unanet o deus ar monopol nukleel abaoe bombezadegoù atomek Hiroshima ha Nagasaki e miz Eost 1945, ha bez' o deus ar galloud ekonomikel hag arc'hantel brasañ. An URSS he deus ur c'hreñvder soudardel pouezhus e Kreizeuropa ar c'hreiz hag Europa ar Reter.\nUn adsavadur ekonomikelAozañ\nUn urzh moneiz hag arc'hantel bedel nevez a zo savet tro-dro d'an dollar stadunanat, evit mont e-biou d'an distabilded ekonomikel a oa etre an daou vrezel hag adlañsañ an eskemmoù etrebroadel. Savet d'an 22 a viz Gouere 1944 gant emglevioù Bretton Woods, goude ur brezegenn a vodas 44 Stad, aozadur nevez an ekonomiezh bedel a voe marc'hataet de facto etre Bro-C'hall, ar Rouantelezh-Unanet hag ar Stadoù-Unanet.\nAn emglevioù a savas Font Moneizel Etrebroadel (FME), hag ur Bank etrebroadel evit an adsevel hag an diorren (BEAD pe BIRD), anvet "Bank etrebroadel" peurvuiañ. An FME hag ar BIRD o defe evel karg ober war-dro stabilded an teulennoù etrebroadel hag ober prestoù evit an adsavidigezh hag an diorroadur.\nAn emglevioù a save ivez ur sistem parder digemm e-keñver an dollar stadunanat, ar moneiz nemetañ amdroadus penn-da-benn en aour. Dre m'o doa ar Stadoù-Unanet ur mirva aour tost da tri c'hard ar mirva bedel, an dollar US a voe dre ret dibabet evel moneiz mirva.\nEvit arc'hantañ ar brezel, ar galloudoù europat o deus ranket gwerzhañ o stokoù aour d'ar Stadoù-Unanet. Evel-se, ar sistem moneizel nevez ne oa mui diazezet nemetken war an aour a oa gant ar bankoù kreiz, met ivez war an dollar US, as good as gold ("kenkoulz hag aour"), gant un dalvoudegezh gwarantet gant Mirad kevreadel ar Stadoù-Unanet, kement ha galloud ekonomikel ar vro.\nE miz Even 1947, e-kerzh ur brezegenn distaget e Skol-veur Harvard, ar sekretour-Stad George Marshall a roas da Europa "ur sikour breurel" a-benn mont a-enep "an naon, an dispi hag ar reuz" a rene. Ar steuñv Marshall pe "steuñv adsavadeg Europa" ((en) European Recovery Program) a voe kinniget da Europa a-bezh, broioù ar reter hag URSS en o zouez. Daou ziviz a oa memestra : ar sikour stadunanat a vefe meret gant ensavadurioù europat hag ar gouarnamant kevredadel stadunanat en defe ar gwir da sellet ouzh an dasparzh. Jozef Stalin en deus haketet, hag e fin miz Even e nac'has. Polonia ha Tchekoslovakia, a oa gant ar soñj asantiñ ar steuñv, a rankas kemmañ ali.\nEr fin, c'hwezek bro, gant donedigezh Alamagn ar C'hornôg e 1949, a asantas d'ar steuñv Marshall : Bro C'hall hag ar Rouantelezh-Unanet, a voe ar broioù pennañ sikouret gantañ, Aostria, Benelux, Gres, Iwerzhon, Island, Italia, ar broioù skandinaviat, Portugal, Suis ha Turkia. E miz Ebrel 1948, ar c'hwezek bro-mañ o deus savet an Aozadur Europat a Genobererezh Ekonomikel (AEGE), un aozadur dreistbroadel a oa e bal kentañ merañ ha dasparzhañ ar sikour stadunanat etre ar broioù ezel.\nEus 1948 betek 1952, muioc'h eget trizek milmilion a zollaroù US, 5/6 evel roadoù, 1/6 evel amprestoù, a voe roet gant ar Stadoù-Unanet. Ar sikour-mañ evit an adsavidigezh a oa savet gant ul lodenn arc'hantel (skoaziadennoù hag amprestoù) hag unan all e danvezioù ha kenderc'hadoù liesseurt (boued, traktourien, ostilhoù...).\nWar un dachennad ekonomikel "dollaraet" gant emglevioù Bretton Woods, steuñv Marshall a voe savet evit leuniañ an « dollar gap », evel-se e c'helle Europiz prenañ digant ar Stadoù-Unanet pourvezadennoù ha kenderc'hadoù o asurañ ur fred d'ar produioù stadunanat. E 1946, 42% eus an ezporzhadurioù stadunanat a oa war-du Europa ar c'hornôg, un enkadenn europat a vefe bet drastus evit ekonomiezh ar Stadoù-Unanet.\nHogen, pal ar steuñv Marshall ne oa ket ekonomikel nemetken. Gouarnamant federalour ar Stadoù-Unanet e Washington en doa komprenet e sikoure arvar Europa ar strolladoù Marksourien staliet e Moskou, e Bro-C'hall hag e Italia dreist-holl lec'h ma vote ur c'hard eus an dileuridi evit ar c'homunourien. Neuze, ensinklerezh ar c'hevala stadunanat a voe ar c'henglokausted ekonomikel evit doktrin ar c'h/containment : chaoseriañ al levezon soviedel en ur c'hrouiñ ur spas a berzh mat e Europa.\nAr Soviediz a verzo kement-se, hag e miz Here 1947 e-pad emvod diazezer ar c'h/Kominform, Andrei Jdanov, sekretour strollad kommunour an Unaniezh Soviedel (SKUS), bodet gant kannaded an nav strollad komunour European, a freuzas an "impalaerouriezh stadunanat". Hervez doktrin Jdanov, ar bed a oa bremañ rannet e daou : ul lodenn "impalaerour hag enep-demokratel", ar Stadoù-Unanet o vezañ "an nerzh sturiañ pennañ" hag ul lodenn "enep-impalaerour ha demokratel", Moskou en he benn.\nUr c'hoant peoc'hAozañ\nE miz Eost 1941, Churchill ha Roosevelt o doa sinet ar c'harta atlantel, un diskleriadur awenet gant priñsipoù Wilson, lec'h ma oa raktres an daou brezidant lakaat e plas ur "reizhad ledanet ha pad evit surentez an holl". E miz C'hwevrer 1945, emglevioù Yalta o deus adkemeret al lavarenn-se ha diskleriet o deus kengalv ur "c'hendiviz eus ar broioù unanet war an aozadur bedel (...) d'ar 25 a viz Ebrel 1945, er Stadoù-Unanet."\nD'ar 26 a viz Even 1945, kaset gant lusk ur meno trubuilhet gant an oberennoù nazi ha krizder an emgannoù, kannaded ar 51 bro o deus asantet e San Fransisco karta ar broioù unanet, an destenn ziazez evit Aozadur ar broioù unanet (ABU), gant ar pal pennañ a oa "gwareziñ ar remziadoù o tont eus distrujoù ar brezel en deus gloazet an denelezh div wech e amzer buhez un den."\nGoude an Eil Brezel-bed, an darempredoù etre an Amerikaned hag ar Soviediz a za war fallaat. An URSS a ziskler en deus ar c'hoant gwarantiñ e surentez oc'h en em gelc'hiañ gant broioù kevredidi a-hed e harzhoù. An arme ruz a chom er broioù bet savetaet eus an naziegezh ganti ha, ez kontrol eus ar pezh a oa bet divizet e Yalta, ne lak dilennadegoù aozet ebet e plas. Ur "brezel" eus un doare nevez a sav etre ar Stadoù-Unanet hag ar Soviediz, ha brezel al levezon a dizh buan-tre an trede-bed, stabilaet gant ur c'hempouez nukleel, anvet "kempouez ar spont", adalek 1949, bloavezh lec'h ma vo ar vombezenn nukleel gant an URSS ivez.\nAn abegoù kentañ : ar blegenn goude ar brezelAozañ\nStalin a glask goudoriñ an URSS eus un dagadenn nevez en ur c'hrouiñ ur "rakkêr" douarel hag ideologel, da lâret eo ur spas gwarezour a bella gourdrouz an harzhoù soviedel :\nO vountañ davet ar c'hornôg harzhoù an URSS dre stagañ ar broioù baltek hag ul lodenn eus Polonia, pa 'z eo douaroù Alamagn lec'hiet e reter an Oder hag eus Neisse Görlirz lakaet dindan melestradurezh Polonia (kenrann divizet e-pad kendiviz Potsdam) ;\nO rediañ gouarnamatoù pro-soviedel e broioù Europa ar c'hreiz hag Europa ar reter okupet gant an arme ruz (war-bouezh Aostria), broioù a vo diwezhatoc'h "demokratelezhioù poblek". Taol Prag e Tchekoslovakia, unan eus demokratelezhioù gwirion Europa a-raok ar brezel e Europa ar reter, a voe ur skouer splann evit ar c'hornôg eus ar politikerezh-mañ hag e vo gwelet evel un arouez eus ar c'hoant bezañ mestr gant an URSS.\nA-raok fin ar brezel gant Alamagn, an unaniezh soviedel en deus staliet he galloud e tachennoù dieubet gant an arme ruz :\nHarzet c'hwezek rener eus an Armia Krajowa (arme kuzh Polonia), pedet e Moskou evit "emzivizoù politikel", daou leader pennañ eus an emzav poloniat o vervel en toull-bac'h un nebeut mizioù goude. Gouarnamant Polonia en harlu e Londrez, dilezet gant ar c'hornôg, a goll tamm ha tamm e atebegezh ha komite Lublin, stummet gant ar soviediz, a gemer kontroll ar vro.\nKemeridigezh proviñs Ruteni, ur proviñs eus Tchekoslovakia, ar pezh a ro d'an URSS harzhoù gant Hungaria\nKemeridigezh ar galloud gant ar strolladoù komunour kement e Bucarest hag e Sofia, hag skarzhadeg ar stummoù politikerezh all.\nStaliadur e Vienne, hep goulenn d'ar c'hornôg, ur gouarnamant pro-soviedel gant ur mestr bet asantet gantañ an Anschluss e 1938.\nAr marechal Tito, staliet e Belgrad, a nac'h, er c'hontrol eus ar pezh prometet gant Kremlin d'ar Gevredidi, da leuskel ar roue Per II distreiñ eus e harlu.\nFin ar Brezel YenAozañ\nEchu e voe d’ar Brezel Yen pa grogas Mikhail Gorbachev da adkempenn e vro dre brogrammoù ar Perestroika hag ar Glasnost, pa leuskas da vont dizalc’h Reter Europa, hag ivez, pa voe divodet an Unvaniezh Soviedel e 1991.\n(en) Archives soviétiques sur la guerre froide\n↑ Kemenadenn fin kendiviz Yalta\nAdtapet diwar « https://br.wikipedia.org/w/index.php?title=Brezel_Yen&oldid=1743528 »\nDernière modification le 19 Meu 2017, à 20:46\nKemmoù diwezhañ degaset d'ar bajenn-mañ d'an 19 Meu 2017, da 20:46.


Pearl pearl ankletand pearl ankletcrystal pearl ankletankle pearl ankletbracelet pearl ankletwith pearl ankletgorgeous pearl anklet4.5-5mm pearl ankletblush pearl ankletcolor pearl ankletfreshwater pearl ankletpearls. pearl anklet pearl ankletAccented pearl ankletwith pearl anklet4mm pearl ankletand pearl anklet6mm pearl ankletVintage pearl ankletRose pearl ankletSwarovski pearl ankletcrystals. pearl anklet pearl ankletAll pearl ankletmetal pearl ankletis pearl ankletSterling pearl ankletsilver. pearl anklet pearl ankletStrung pearl ankletwith pearl ankletsturdy pearl ankletnylon pearl ankletcoated pearl ankletwire.This pearl ankletpearl pearl ankletanklet pearl ankletis pearl ankletperfect pearl ankletfor pearl ankleta pearl ankletspecial pearl ankletoccasion pearl ankletor pearl ankletwedding..... pearl ankletor pearl ankletjust pearl ankletfor pearl ankletevery pearl ankletday pearl ankletwear. pearl ankletOur pearl ankletanklets pearl ankletfor pearl ankletwomen pearl ankletare pearl ankleta pearl ankletcustomer pearl ankletfavorite.We pearl anklethave pearl ankletmany pearl ankletsizes pearl ankletavailable pearl ankletfrom pearl ankletsmall pearl ankletto pearl ankletplus pearl ankletsize. pearl anklet pearl anklet pearl anklet9 pearl anklet- pearl anklet10 pearl anklet- pearl anklet11 pearl anklet- pearl anklet12 pearl ankletinches pearl ankletand pearl ankletsizes pearl ankletin pearl ankletbetween! pearl ankletA pearl ankletpouch pearl ankletand pearl ankletgift pearl ankletbox pearl ankletis pearl ankletincluded.


Alio d’al lenner - Wikimammenn\nAlio d’al lenner\nR. Prud’homme, 1903 (p. xv-xvi)\n◄ Lizer paeroniaj an Au. Kerjean, person Sant-Marzin Montroulez Alio d’al lenner Eur gir a-rauk ►\nAl lever-man a zo bet skrivet ar peurliesan herve doare komz Bro-Dreger. Koulskoude eo bet auzet ennan pep tra en *hevelep doare ma c’hello bean lennet hep poan gant Leoniz ha gant Kerneiz. Gant ar Wenedourien, avad, na laran ket : re dishanval eo o *yezik diouz an tri yezik all.\nEvit dont a-benn euz e daul an euz bet impliet an auzer eun doare skrivan a ziskoeo anat da bep lenner penauz e tleo lenn, herve giz e vro, an *iskisan euz al lizerenno.\nw a ve lennet : en treger ou ; — en Leon hag en Kerne u warlerc’h g ha k ; e-læc’h all v.\næ a ve lennet é pe gentoc’h ê en Treger hag en Kerne ; — ea, ae en Leon.\nau a ve lennet ô en Treger hag en Kerne ; — ao en Leon.\n’N eur skrivan er c’his-se e kemeran skouer diwar an autro Emile Ernault, kelenner a lizeradur geltik, en skol-veur Poitiers, eun den a ouiziegez, mar zo, ’vit ’pez a zell ouz ar brezonek.\nE lever divezan, Gwerziou Barz ar Gouet, a zo skrivet er c’his-se. N’am euz ket ezom da laret e zo ennan treo brao ha brezonek c’houek.\nEun draik bennak c’hoaz diwarbenn an doare da lenn.\ng hag s na vent nepred laret evel j ha z. Koulskoude Tregeriz ha Kerneiz, pa gavfont er penn kentan euz eur gir al lizeren s hag ar *vogalen d’he heul, a c’hello laret ’nei z. Evit skouer : Douar Santel a vo lennet gantê Douar Zantel.\nAr verb mont a skrivan ’nean a-wejo herve doare komz Tregeriz : me ac’h a, me ac’h ei ; — gwejo-all, herve hini Leoniz : me a ya, me a yelo.\nMemez tra ’vit ar verb bean, beza : aliez e skrivan ec’h omp, e ver, elæc’h emomp, emeur, ’vel ma lavar Leoniz.\n’Vit Leoniz em euz laket eun tokig(^) war d’ê hag anê. An ê-ze a dalve d’ê neuze ezo pe eze.\n’Vel ma weler, Tregeriz ha Kerneiz a blij d’ê berraat ar zonio ’n eur strizan ’nê. Ze ’vad n’eo ket da damall d’ê ’vel eur rebech. kenkouls e komzont ha Leoniz.\nKalz a dreo a c’hellje c’hoaz bean laket aman ’vit sklerât an doare da lenn.\nMes pep lenner, e kredan, a oaro ’n em diluian e-unan-penn.\nMar zo girienno ha n’int ket anaveet, e vo kavet petra a dalveont en eur *geriadur a zo laket da glozan al lever. Eur steredennig (*) a ziskoe ar re eman eno en gwel o zalvoudegez.\nPa valeo al lenner dre Jeruzalem pe endro d’ar gær, e vo mad d’ean ober eur zell gwech ha gwech war ar garten a gavo daoubleget en lost al lever : ezetoc’h e c’hallo dibab e hent.\n↑ E ti Prud’homme, en St-Briek.\n↑ Gresianed an Attik, gwech-all goz, a verrae meur a zon hag a c’hir grek, ha koulskoude e komzent ken reiz ha re an Ioni.\nAdtapet diwar « https://br.wikisource.org/w/index.php?title=Alio_d’al_lenner&oldid=103926 »\nKemmoù diwezhañ degaset d'ar bajenn-mañ d'an 7 Gou 2017, da 22:17.


Produioù deus ar vro - Dizoleiñ - Parc naturel régional d'Armorique\nLa viande d'agneau "Valeurs du Parc naturel régional d'Armorique"\nVous êtes dans : Accueil >\tDizoleiñ >\tProduioù deus ar vro\nUn hanter-kant bennak a labourerien-douar, pesketaerien, istrerien a ginnig deoc'h o froduerezh e meur a lec'h er Park; war-eeun e ti ar produer pe el letioù ha stalioù-konwerzh ar c'humunioù. Kit da furchal barzh roll produerien ar Park hag e kavot ouzhpenn 100 chomlec'h evit kejañ gant ar broduerien pa vezer o prenañ pourvezioù.\nPellgargañ roll ar broduerien\nAnnuaire-produits-locaux-PNRA (pdf - 1 023,61 ko)\nAozet e vez an "amredadoù berr" evit chom tost deus ar broduerien ha gellout kejañ ganto. Drezo e c'hellit dizoleiñ produioù, rekipeoù, koulz ha chemedoù, gwazhed ha merc'hed a vez entannet gant o labour.\nMicherioù ha produioù liesseurt. Kavet 'vez a bep seurt blaz hag a bep seurt tañva : kaotennoù diwar sistr, meuzoù aozet diwar maligorned, a bep seurt formaj laezh, kig, frouezh, legumaj, peadra da sevel predoù liesseurt gant ur banne digor-kalon da gregiñ, bara ha sistr.\nLec'hioù liesseurt a vez ivez evit ober daremprediñ gant ar broduerien. Kejet e vez ganto dreistholl barzh o atant ha war ar marc'hadoù. Ar broduerien a gustum en em strollañ evit kinnig lec'hioù nevez d'ar vevezerien : ul lec'h gwerzhañ boutin e Sant-Riwal, marc'had ar broduerien biologel e Kastellin er\nRun ar Puñs.... Ar vevezerien, int-i a ginnig deoc'h emezelañ d'an AMAP ( kevredigezh evit derc'hel ul labour-douar gant peizanted ) e Kraozon hag e Sant Koulid. Un emglev 'vez etre ar vevezerien hag al labourerien-douar.\nStalioù-konwerzh ha letioù a ra ivez gant ar produioù-se a vez prenet ganto war-eeun e atant o amezeien labourerien-douar.\nTañvit ha dizoloit blazoù nevez ha c'hwek


Journal de Renaud Camus, jeudi 2 avril 2020\ncréée le vendredi 3 avril 2020, 1 h 11\nmodifiée le jeudi 11 février 2021, 0 h 04Plieux, jeudi 2 avril 2020, minuit. Michelet est évidemment très favorable à la Révolution française — ce n’est pas comme si j’avais choisi ~~~ ~~~~~~~ ~~~ ~~~ ~~~~~~~~~~ ~~~~~~~~~~ ~~~ ~~~~~~~~~~~~~~ ~~~~ ~~~ ~~~~~~~ ~~~’~~~~~~~~~~ ~~~~ ~~~~~~~~ préjugés. Michelet est ~~~~~ ~~~~~~~~~~ ~~ ~~~ ~~~~~~~~~~~ ~~~~~~~~~~, ~~~ ~~~~ ~~~~~ ~~~~~~~~ ~~~ ~~~~~~~~~, ~~~, ~~~~~~~~~~, ~~~ ~~~~~~~, ~~~ ~~~~~~~ ~~~ ~~~ ~~~~~~~ ~~~~~~~ ~~~~~~~~~~~ ~~~~ ~~~~~~~~~, ~~~ ~~~~~ remonter en moi ~~~~~ ~~~~ ~~~~ ~~~~~~~ ~~~ ~~~~~~~~~~ ~~~ ~~~~~~ ~~~ d’horreur.\nSoit ~~~~ ~~~~~~~~ ~~~ ~~~~~~~~~ ~~~ ~~~~~~~~ ~~~~~~~, ~~~~~~~ ~~~ ~~~~, ~~~ ~~~~ ~~~~~~~~~ ~~~~~~~ ~~~~~~~~~ — ~~~~~ ~~~~~~~ le 22 novembre ~~~~~, ~~~ ~~~ ~~’~~~~~ ~~~ ~~~ guerre :\n« ~~~~~~~~-~~~~~ ~~~~~ ~~~~~~ ~~~~~~~~~~~~~ ~~ ~~~~~~ ~~~ ~~~~~~~~ ~~~ ~~~~~~ ~~~~~~~~ ; ~~~~~~~~ ~~~~ ~~~~~~~~~~, ~~~ ~~~~, ~~ ~~’~~~~~~~, ~~~~~ ~~~ fermeté qui nous ~~~~~~~~~. ~~~~~~~ ~~ ~~~~ ~~~~~~~~~~ ~~~~ ~~~~~~’~~~~ ~~~ ~~~~~~~ ~~’~~~~ ~~~~ ~~~~~ ~~~~~~~~~~~ ~~~ ~~~ ~~~~~~~~~ ~~~ ~~~~~~~ ~~’~~~~. ~~~~ ~~~~~~~~~~ ~~~~ ~~’~~~~ ~~ ~~~~~~~~ ~~~’~~~~~~ ~~~ reconnaissance publique et ~~~ ~~~~~~~~~~ ~~~~ ~~~~~, ~~~ ~~~~ ~~~~ ~~~ ~~~~ ~~~~~~~~~~~~~~~ ~~~~~ ~~~~~~~~~~ ~~~ ~~~~~. »\n… ~~~ ~~~~ ~~~~ ~~~ ~~~~ ~~~~~~~~~~~~~~~ ~~~~~ ~~~~~~~~~~ ~~~ mort. ~~~’~~~~-~~~ ~~~~ c’est que cet ~~~~~~~ ~~~~~~~ ? ~~~~~~~~ ~~~ ~~~~~~~ ~~~ ~~~~~~~~~~ ~~~~~~~~~~ ~~-~~-~~~ ~~~ ~~~ ~~~~~~~~~ ~~~~~~~ ~~~ ~~~~~~~~ ~~~ ? ~~ ~~~ ~~~~~~~~ ~~~~~~~~~~~~, ~~~~~~~~~~~, ~~~~~~~~~~~ ~~~ ~~~~, la ~~~~~, ~~~ mort, toujours la mort. ~~~ ~~~~~~~ ~~~ ~~~~~~~-~~~~~ ~~~’~~ ~~~ ~~~~ ~~~ ~~~~~, ~~~~~~ ~~~~ ~~~~ ~~~~~~~~~ ~~~~ ~~~ ~~~~~~, ~~~~~ ~~~ ~~~ ~~~~~~~~~ ~~~~~~~ ~~~~ ~~~~~ ~~~~ ~~~ ~~~~~~~. Nous sommes encore ~~~~~~ ~~~~~ ~~~ ~~~ ~~~~~~~~. ~~~ ~~~~~~~~~ ~~~~~ ~~’~~~~~~~~. ~~~~~~~~ ~~~~~~ ~~~ ~~~~~~~~~~~ ~~~~ ~~~~~~~~ ~~~~~ ~~~~~ ~~~~ ~~~~~~~~, ~~~ ~~~~~~~~~~~ ~~~~~~~~~, ~~~~ ~~~~~~~~ ~~~ ~~~~~~ ~~~~~ ponctuer ses ronflantes ~~~~~~~~~ ~~~’~~ ~~~~~~ ~~~ ~~~~~~~~~~~ ~~~ ~~~ ~~~~~~~~~~. ~~~ ~~~~, ~~~ ~~’~~~~~~~ ~~~~ ~~~~~, ~~~ ~~~~~~~ ~~~ ~~~ l’admirerai…\nLe ~~~~ ~~’~~~~~~~ ~~~~ ~~~~~~~~~~~~~~~~~ ~~~~~~~~~~ ~~~~ ~~~ ~~~~~~~ la mort du ~~~~ ~~~~~ ~~~~~~~~~ ~~~~~ ~~~~~ ~~~~~~ ~~~~~ ~~~~~ ~~~ ~~~~~~~ ~~~ ~~~~~~~~ ~~’~~~~~~~~-~~~~~~~. ~~~ ~~~~~ ~~~~~ ~~~~ ~~~~~~~~~~~ ~~~~~ ~~~~ ~~~~~~~~~~~ ~~~~~~~~~~~~~~~~. ~~~~~~~ ~~~~~~ ~~~~~ ~~’~~~~~~~ ~~~ s’est converti à ~~~ ~~~~~~~~~~~~~ ~~~~~~ ~~~ ~~~~~ ~~~~~ ~~~~ ~~~~ ~~~ ~~~~~~~~~~~ ~~~ ~~~ ~~~~~~ ~~~ ~~~ ~~~~~~~~~, ~~~ ~~~ ~~~~~~~~, ~~~~~ ~~~~~~~ ~~’~~~~~~~~~~ ~~~ ~~~~~~ ~~~~. ~~~~~~ ~~~~~~~~~~ ostentatoire lui vaudra, ~~~~~ ~~~~ ~~~~~~~~~, ~~~ ~~’~~~~~ ~~~~ ~~~~~~~~~ ~~ ~~~ ~~~~~~~~~ ~~~~~~~~~~~~~, ~~~ ~~~~~ ~~ ~~~ ~~~~~~~~, ~~~~~~~’~~~ ~~~~, ~~~~~~-~~~~~~, ~~~~~~~ ~~~~~~~~~ ~~~~ ~~~~~-~~~~~~. ~~~~ ~~~~~ ~~~~~ ~~~~ pitres, mais des ~~~~~~~ ~~~~~~~~~~ — ~~~ ~~~~~ ~~~~~~~. ~~~~ ~~~ ~~’~~~~~~~~~~ ~~~~ ~~~ ~~~~~~~~ ~~~~~~~~.\nvoir l’entrée du jeudi 2 avril 2020 et ses 2 images dans Le Jour ni l’Heure